Vučić: Neću dozvoliti da Srbiju svrstavaju u svetske negativce\nPredsednik Srbije Aleksandar Vučić u intervjuu za vašingtonski portal "Pavlović tudej" govorio je o kosovskom pitanju, američkoj administraciji, ekonomskim reformama. Naveo je da neće dozvoliti da Srbiju svrstavaju u svetske negativce. Kaže da kosovski Albanci sve razgovore svode na pitanje statusa.\nAleksandar Vučić izjavio je govoreći o dijalogu sa Prištinom da je ono što pokušava da uradi srpska strana promena atmosfere u odnosima Srba i Albanaca na KiM.\nVučić je u intervjuu za portal "Pavlović tudej" rekao da Beograd želi bolje odnose između dva najveća naroda na Zapadnom Balkanu.\n"Želimo da olakšamo slobodnu trgovinu, kretanje robe, usluga i kapitala, ali kada pričamo o tome, Albanci kažu: ’da, sigurno, sve to želimo, ali želimo da sve to prođe kroz Republiku Kosovo’. I to je suština. Za njih je sve stvar statusa. To je osnovni problem, jer kroz svaku stvar Albanci provlače status Kosova", rekao je Vučić.\nVučić je istakao da su mu se svidele ideje administracije američkog predsednika Donalda Trampa, odnosno to što je izvestilac Trampa Ričard Grenel sugerisao razgovore o ekonomiji, što je i potpisano u prethodnim briselskim sporazumima, međutim, kako je rekao, Albancima se nije žurilo da sprovode te sporazume.\n"Izgleda da Albanci ne razumeju važnost ekonomije"\nUpitan zašto je to tako, Vučić je rekao da izgleda da Albanci ne razumeju važnost ekonomije i smatraju da je jedini njihov interest da ponižavaju Srbiju.\n"Nadaju se da će neko u Vašingtonu ili Briselu primorati Srbiju da potpiše priznanje kosovske nezavisnosti", rekao je Vučić.\nPredsednik Srbije objasnio je da kada su u Briselu kosovski Albanci tražili od Srbije da preda vojnu i policijsku dokumentaciju o nestalim osobama, on je od albanske strane tražio da učini isto i preda dokumentaciju bivše OVK, ali da Albanci to nisu prihvatili.\n"Naš pristup je racionalniji i pragmatičniji, dok je njihova strategija da misle da smo svi dužni da ispunimo sve njihove zahteve, sve njihove adute i želje. A ako to ne učinimo, onda smo ’sledbenici Miloševićevog genocidnog režima’. To je nešto što sam čuo preko hiljadu puta na svakom mestu", rekao je Vučić.\nVučić je to rekao komentarišući nedavnu izjavu Džona Boltona da je postojala ideja o podeli Kosova i dodao da je tražio tu jednu stvar jer previše Srba pati.\n"Podsetiću vas da sam tada rekao da će od Srbije uvek biti traženi ustupci u zamenu za ništa. Tada je čitav svet skočio na mene. Ljudi nisu razumeli koliko je hrabrosti potrebno da se kaže tako nešto. Danas razumem zašto su to radili. Želeli su da Srbija dobije ništa, zauvek", rekao je Vučić.\n"Balkan pripada Balkancima"\nOn je dodao da je kazao da Balkan pripada Balkancima i da treba da puste dve strane da razgovaraju, međutim, niko nije želeo da pusti dve strane da razgovaraju i postignu dogovor.\n"Svakom lideru interesi njegove zemlje su važniji nego interesi Srba ili Albanaca. I kada sam predložio Albancima da se dogovorimo, da sednemo, da će svi prihvatiti ono oko čega se dogovorimo, usledili su najžešći napadi iz celog sveta", rekao je Vučić.\nKako je rekao, odjednom je postao diktator i autokrata i to samo zato što se, kako je naveo, usudio da pokuša da promeni obrazac donošenja odluka o onim pitanjima u vezi kojih su "držali Srbiju čvrsto na uzici".\n"Ovaj obrazac je sličan lutkarskom pozorištu malih naroda kojim se upravlja već decenijama, pri čemu svi moraju da im laskaju. Razbijanje tog obrasca bila je moja jedina greška", ocenio je Vučić.\n"Ponudio sam nešto što bi moglo da bude kompromisno rešenje, a niko ga nije hteo. I dok danas uopšte ne razgovaramo o tome, voleo bih da vidim kako oni dolaze do rešenja. Čekam da vidim kako oni misle da mogu da dođu do rešenja i odluče šta da predlože Srbiji, a što će Srbija moći da prihvati. Ja do sada to nisam čuo", rekao je Vučić.\nO građanskim protestima u Srbiji\nAleksandar Vučić se osvrnuo na nedavne građanske proteste u Srbiji.\n"Otkako sam postao premijer Srbije 2014. godine posle svakih izbora imamo proteste. To je verovatno zato što ljudi na društvenim mrežama, skriveni od realnih političkih tokova, u svojim hermetičnim društvenim krugovima koji ne mare za druge, govore stvari koje bi oni sami želeli da čuju. Ti društveni krugovi, koji su u manjini u Srbiji, osluškuju samo eho svojih političkih stavova i nikada nisu u stanju da sagledaju šta je volja većine. Oni su ubeđeni da su oni većina zato što su okruženi samo svojim istomišljenicima", konstatovao je predsednik Srbije.\nVučić ukazuje da je u pitanju manjina sa političkim ciljevima i nadama koje nisu ostvarene na izborima, pa su, kako kaže, "frustrirani, iskompleksirani i spremni na određeni tip agresije".\nFokus na politici i ekonomiji\n"Fokus je na politici i ekonomiji, mora se ljudima pokazati da nastavljate da se borite za zemlju i da je to jedini način da se izađe iz krize. Sve drugo bi nas odvelo u dublje probleme. Danas nam je najveći problem korona virus, ali i na tom polju situacija se poboljšava. Kada pobedimo virus, uveren sam da ćemo obnoviti i uspeti da sačuvamo pozitivne ekonomske trendove. Ne kažem da je ta borba laka, ali uveren sam da smo u stanju da kroz Scile i Haribde koronavirusa bolje kormilarimo od drugih evropskih zemalja", ocenio je Vučić.\nOn je istakao da političar mora da ima jasnu predstavu o tome kako da obezbedi novac za najveće infrastrukturne projekte, da mora da zna kako da se sačuvaju i mir i nacionalni interesi, a država dugoročno zaštiti bez da se da dospe u inferiornu poziciju u međunarodnoj političkoj areni.\n"Srbiju više neće svrstavati među svetske negativce", zaključio je Vučić.\nO političkoj karijeri\nUrednica portala zamolila je predsednika Srbije da se osvrne na svoju političku karijeru, da sumira svoj politički put i evoluciju svojih političkih ideja u kontekstu vizije budućnosti koju vidi za Srbiju.\nNada se, kako kaže, da će dokle god se bude bavio ovim poslom imati dovoljno energije iako nije uvek lako.\n"Ostaju ožiljci koji jednoga dana dođu na naplatu. Međutim, to me neće pokolebati da se svojim poslom bavim i nadalje onako kako sam navikao - odlučno, sa puno energije, ambiciozno i sa željom. Bez toga, ništa se ne može učiniti", kazao je Vučić\nDodao je da u vreme posle politike planira da ostvari svoju mladalačku želju i postane košarkaški trener za mlade talente.\n10.08.2020 U srpskim sredinama na Kosovu 11 novoobolelih (290)\n10.08.2020 Preminulo još 14 pacijenata na Kosovu (215)\n10.08.2020 Namerna dramatizacija rutinske akcije? (197)\n10.08.2020 Kosovo: Najveći broj smrtnih slučajeva u regionu (177)\n10.08.2020 Stubla: Vojska Srbije ušla na teritoriju Kosova (153)


Dva priznanja za uspješnost poslovanja - Energy News\nDva priznanja za uspješnost poslovanja\nMOSKVA - U organizaciji Finansijskog i bankarskog udruženja za evroazijsku saradnju 30. novembra je održana ceremonija dodjele međunarodnih nagrada i priznanja u oblasti finansija i bankarstva. Prestižnu bronzanu nagradu za pouzdanost poslovanja u kategoriji “Standard of reliability” dobila je Nova banka a.d. Banja Luka.\nPrema standardima i kriterijumima dodjele, propisanih od strane organizatora, nagrada podstiče posvećenost kompanija i učesnika na finansijskim tržištima da preuzmu vodeću ulogu u ovoj stručnoj oblasti, stimuliše napore profesionalne zajednice i doprinosi visokim standardima poslovne etike. Nagrada je dobar primjer prave sprege između finansijskog tržišta i društva.\nJoš jednu potvrdu visokog kvaliteta i uspješnosti poslovanja priznanjem "Najbanka" Nova banka je ostvarila na 37. ceremoniji izbora „Evropski najmenadžer i najkompanija“ koja je održana 7. decembra u organizaciji Direkcije evropske agencije za izbor i promociju najmenadžera i najkompanija, a predsjednik Uprave Banke dr Milan Radović proglašen je "Najmenadžerom" u oblasti bankarstva za 2017. godinu.


Merkelova čestitala Medvedevu - Sputnjik Srbija\n01:38 27 Jun 2019\n23:00 09.05.2018 (osveženo 23:22 09.05.2018) Preuzmite kraći link\nNemačka kancelarka Angela Merkel čestitala je Dmitriju Medvedevu na njegovom imenovanju za premijera Rusije.\nI zvanično: Medvedev premijer Rusije\n„Savezna vlada će sa zadovoljstvom i dalje biti pouzdan partner za vas i vašu vladu u održavanju i širenju bilateralnih i ekonomskih odnosa“, navodi se u telegramu čestitke koji je uputila Merkelova.\nOna je istakla da Nemačka „želi da u bliskom dijalogu sa Rusijom zajednički rešava mnogobrojne izazove“ sa kojima se te zemlje suočavaju.\nMerkelova je, takođe, poželela Medvedevu uspeh u njegovom odgovornom poslu.\nDržavna duma Rusije većinom glasova podržala je u utorak kandidaturu Dmitrija Medvedeva za premijera Rusije.\nčestitka, Angela Merkel, Dmitrij Medvedev, Nemačka, Rusija


Počeo sa radom portal „eKonsultacije“- građani uključeni u donošenje odluka - RSJP : RSJP\nPočeo sa radom portal „eKonsultacije“- građani uključeni u donošenje odluka\nBEOGRAD, 16. decembar - Portal eKonsultacije pušten je danas u rad kao sastavni deo portala e-Uprava. Nova platforma omogućava građanima da na jednom mestu nađu i imaju uvid u sve propise i dokumente javnih politika, i to od samog početka procesa njihove izrade.\nTom prilikom, predsednica Vlade Srbije, Ana Brnabić je kazala da je danas veliki dan za demokratiju u Srbiji kada, kako je navela, počinje nova era u načinu pisanja i usvajanja zakona i podzakonskih akata, i istakla da usvajanje zakona i podzakonskih akata neće biti moguće bez transparentnih konsultacija sa građanima, organizacijama civilnog društva i privrednim udruženjima.\nTakođe, istakla je da je danas obaveza da se u sve faze donošenja zakona i dokumenata javnih politka uključe predstavnici zainteresovanih strana i pozvala građane, organizacije civilnog društva i privredna udruženja da posete portal i uključe se u sve procese donošenja javnih dokumenata koji su im važni. Pored predsednice Vlade, na promociji su govorili direktor Kancelarije za IT i eUptavu, Mihailo Jovanović, direktorka Republičkog sekretarijata za javne politike, Bojana Tošić, i ambasador Nemačke u Srbiji Tomas Šib.\nDirektor Kancelarije za IT i eUpravu Mihailo Jovanović rekao je da Trenutno 3.800 institucija koristi portal eUprava, a da je na toj platformi registrovano 1.112.000 građana“\n„Portal „eKonsultacije“ uspostavljen je kao alat koji će rad Vlade i drugih institucija učiniti još transparentnijim, dok će građani moći da daju svoj doprinos donošenju odluka koje se na njih odnose“ – izjavila je Bojana Tošić, direktorka RSJP-a\n„Uspostavljanje ovog portala ima za cilj da proces konsultacija dodatno osnaži, čime će saradnja sa građanima, civilnim društvom, poslovnom zajednicom i zainteresovanim stranama biti podignuta na jedan viši nivo i još jači partnerski odnos.\nŽelja nam je da portal postane mesto dogovora o tome šta želimo i kako to da ostvarimo.\nPortal „eKonsultacije“ predstavlja kuću privatno-javnog dijaloga“- zaključila je Tošić.\nIzradu portala podržao je projekat Nemačko-srpske razvojne saradnje „Podrška reformi javne uprave u Srbiji u procesu pristupanja EU“, koji sprovodi GIZ.\nObaveštenje o početku izrade Predloga programa za pojednostavljenje administrativnih postupaka i regulative „ePapir“ za period 2022- 2025. godine


BiH skinuta sa EU liste "bezbjednih zemalja"\nBiH skinuta sa EU liste “bezbjednih zemalja”\nPetak, 24.09.2021., 08:24 Petak, 24.09.2021., 03:35\nEvropska unija je Bosni i Hercegovina ukinula status “bezbjedne države” u pogledu putovanja tokom pandemije virusa korona.\nBosna i Hercegovina je posljednja zemlja iz regiona koja je skinuta sa liste “bezbjednih zemalja”, a koju je izradila predsjedavajuća Savjeta Evropske unije Slovenija. Tokom septembra je zemljama u okruženju, zbog porasta broja zaraženih, ukinut ovaj status, a što znači da državljani zemalja regiona više ne mogu putovati u Evropsku uniju osim ukoliko nemaju važan razlog.\nNebitna putovanja u Evropsku uniju iz trećih zemalja podliježu privremenim ograničenjima u zavisnosti od preporuka EU, a koje se baziraju na praćenju epidemiološke slike u trećim zemljama. Bez obzira na restrikcije koje predloži EU, a koje se najčešće odnose na potpunu zabranu turističkih putovanja iz zemalja sa visokom incidencijom, države članice EU imaju slobodu da ukinu/ne uvedu ta privremena ograničenja za putnike koji su potpuno vakcinisani. To znači da će u mnoge države EU biti i dalje moguće ući iz Bosne i Hercegovine ukoliko ste potpuno vakcinisani dozama koje je priznao evropski regulator.\n“Bezbjedne zemlje” su one koje imaju do 75 zaraženih na 100 000 stanovnika u posljednjih 14 dana, a prema posljednjim podacima Ministarstva civilnih poslova od prije sedam dana, Bosna i Hercegovina ima više od 200 zaraženih na 100.000 stanovnika što znači da definitivno ne ispunjava najvažniji uslov Evropske unije za putovanje u zemlje članice saveza.\nOsim Bosne i Hercegovine, novom ažuriranom listom je status “bezbjedne zemlje” izgubila i Moldavija, dok su na listu dodate Čile, Kuvajt i Ruanda. Savjet Evropske unije svake dvije sedmice ažurira ovu listu, prenosi Klix.\neuroskeptik Petak, 24.09.2021., 10:40 at 10:40 am\nBosna i Hercegovina nije sigurna zemlja od raspada Jugoslavije,od tada ovom zemljom haraju razne pandemije.


Afera pasoš - Sandžaklijama zatvor, Turčinu oduzeta imovima\nNaslovnica Sjeverni Sandžak Novi Pazar Afera pasoš – Sandžaklijama zatvor, Turčinu oduzeta imovima\nViše javno tužilaštvo u Novom Pazaru zaključilo je sporazume o priznanju krivičnih djela sa pet osoba koje su osumnjičene da su učestvovale u falsifikovanju dokumenata Srbije i njihovom prodavanju državljanima Turske, saopštilo je danas ovo Tužilaštvo.\nKao organizator ove grupe navodi se Umit Jardimci iz Istanbula, sa prebivalištem u Novom Pazaru, koji je priznao izvršenje krivičnih djela trgovina uticajem i pranje novca zbog kojih je pravosnažno osuđen na dvije godine zatvora.\n“Jardimciju su sporazumom trajno oduzeta i dva automobila BMW X5, proizvedena 2008. i 2006. godine, procijenjene vrijednosti oko 40.000 eura, kao i 50.000 eura u gotovini”, rekao je portparol Tužilaštva Adnan Baćićanin.\nSa Višim tužilaštvom se nagodio i Nazif Kahrović iz Novog Pazara koji je priznao izvršenje krivičnog djela falsifikovanje isprave i osuđen je na godinu i po zatvora, a oduzeto mu je i 10.000 eura u gotovini na ime koristi pribavljene izvršenjem krivičnog djela.\n“Sporazumi su zaključeni i sa Vehbom Sadikovićem i Šabanom Hodžićem iz Tutina zbog zloupotrebe službenog položaja, kao i Markom Savićem iz Trstenika zbog falsifikovanja isprave u pomaganju. Njima su izrečene uslovne kazne zatvora od jedne godine, koje se neće izvršiti ukoliko u roku od dve godine ne izvrše novo krivično delo”, dodao je Baćićanin.\nPodsjećamo da su mediji ranije prenijeli da je ova grupa falsifikovala lična dokumenta i putne isprave Srbije i prodavala ih državljanima Turske, među kojima su i pojedini kriminalci.\nTurcin 18. Novembra 2017. At 12:43\nA sta je sa Nuradinom Derdemezom iz Tutina koji je kao maticar takodje radio sa Sabanom Hodzicem i Vehbom Sadikovicem koliko je on kaznjen?


URA TVRDI DA JE VLADA U PROJEKTU “MOŽURA” RADILA PROTIV DRŽAVNIH INTERESA\nURA predstavila dokumentaciju, dobijenu od evropskih parlamentaraca, tvrdeći da je crnogorska Vlada sklopila štetan ugovor u projektu “Možura”, što je dovelo do toga da građani, preko računa za struju, plaćaju milionski korupcionaški posao\n38544 pregleda\t432 reakcija\t136 komentar(a)\nAbazović na daanšnjoj kondferenciji, Foto: Savo Prelević\nPredsjednik URE Dritan Abazović pokazao je dokumentaciju, koju je dobio od evropskih parlamentaraca, tvrdeći da je crnogorska Vlada bez sumnje sklopila štetan ugovor u poslu oko vjetroelektrane „Možura“, te da su radili suprotno državnim interesima.\nU URI tvrde da je Vlada Malte, pod velikim pritiskom parlamentaraca, kako bi se do kraja razriješila korupcionaška afera u slučaju „Možura“, te da bi to trebalo da učinimo i u Crnoj Gori.\nAbazović, na osnovu dokumentacije, tvrdi da skoro svi dokazi u ovom spornom poslu vode ka crnogorskoj Vladi, u vrijeme dok je premijer bio Milo Đukanović, pojašnjavajući da je projekat realizovan 2018. u vrijeme Vlade Duška Markovića.\nAbazović na pres konferencijifoto: Savo Prelević\n„Ovdje je ugovor, koji sam dobio, između firme „Cifidex“ i „EneMalta. Da bih pojasnio građanima - vjetroelektrana „Možura“ je 2009. godine pokrenuta preko španske „Fersa“, koja je zajedno sa podgoričkom firmom, imala najveći udio. Međutim, oni do 2015. godine, nijesu mogli da počnu realizaciju projekta i tada se pojavljuje fantomska firma „Cifidex“, koja je registrovana na Sejšelima, a ona nije imala kapital da otkupi odmah „Fersu“, već je uzela kredit od sporne grupacije iz Dubaija - firme „Black 17“. Upravo ta firma je u centru korupcionaške afere, što se tiče Malte i povezana je sa njihovim visokim zvaničnicima“, pojasnio je Abazović, pokazujući na konferenciji za medije dokumentaciju.\nDa je posao na Malti, u najmanju ruku sporan, bilo je jasno još prije pet godina kada je propao dogovor sa španskom „Fersom“, a nakon čega je crnogorska Vlada novi biznis dogovorila na malteškom Vladom i njihovom državnom kompanijom „Enemalta“.\nSporno preuzimanje je urađeno preko posrednika sa Sejšela, od firme čiji je akcijski kapital iznosio svega 1 dolar. Upravo ta firma sa Sejšela povezana je sa „Black 17“ iz Dubaija, čiji je vlasnik i glavnoosumnjičeni za ubistvo novinarke Dafne, koja je istraživala korupcionašku aferu.\nNakon što je „EneMalta“ kupila koncesiju od „Cidifex“ za 10, 3 miliona eura, a samo tri sedmice nakon što su sa Sejšela otkupili akcije od firme „Čelebić“ i „Ferse“ za 3,5 miliona, projekat je predat Kinezima - preko dvije firme osnivane na Malti, Hong Kongu i Velikoj Britaniji.\nPrvi čovjek URE predstavio je podatke tvrdeći da je sporna firma, za samo dva mjeseca nakon realizacije, projekat prodala „EneMalti“ za 10, 3 miliona te da su odmah od crnogorske Vlade dobili sve dozvole za početak realizacije projekta.\n„Problem je sljedeći - ako je podgorička firma prodala 1 odsto udjela za 650.000 eura, to onda znači da je firma vredjela 65 miliona eura. Tu firmu „Cifidex“ kupuje za četiri miliona, kreditom od, takođe, sporne firme „Black 17“, koja uzima kredit i nakon toga posao prodaje „EneMalti“, vraćaju kredit i time plaćaju taj korupcionaški posao. Ključni problem je što je ugovorom Vlada Crne Gore obezbijedila 115 miliona eura subvencija bilo kojoj firmi, koja bude gradila park „Možura“ i samim tim građani će skupljom cijenom, platiti korupciju. To će uraditi kroz račune za struju, jer struju sa “Možure” plaćamo dvostruko više od prosječne cijene kilovata. Od novca građana se plaća korupcija, a da budem direktan - vjerovatno i ubistvo novinarke na Malti“, kazao je Abazović.\nPredsjednik URE naglasio je da je evropska javnost, kao nikada ranije, zainteresovana za ovaj slučaj.\n“Ugovor, koji sam dobio od kolega iz inostranstva, a ne bih da prejudiciram, ali meni je zapalo za oko da je prevodilac, tokom zaključenja ugovora, bila sudski tumač Vesna Radunović, supruga ministra finansija Darka Radunovića”, oprezno je saopštio Abazović, te naglasio da taj podatak treba provjeriti ali da je 99 odsto siguran da je to ta osoba.\nU slučaju “Možura” sporno je i što je malteška državna kompanija “EneMalta” prikazala jedne fakture u toj zemlji, a potpuno drugačiji iznosi su knjiženi u Crnoj Gori.\nProjekat je u započet kao moćna evropska investicija, ali je završila kao kineski posao. Ključni problem je i to što se crnogorska Vlada obavezala da isplati 115 miliona subvencija u narednih 12 godina.\nSpornim ugovorom EPCG je dužna da struju otkupljuje od Kineza - preko firme na Malti, po dvostruko većoj cijeni od tržišne, a što je još problematično, obavezni su da na tržište prvo plasiraju tu električnu energiju, pa tek onda struju iz svojih proizvodnih izvora.\n„Zlatnu koku“ predali tajkunima sa offshore destinacija\nOn je sa žaljenjem konstatovao što je naša Vlada „zlatnu koku“ - zelenu energiju umjesto nacionalnom EPCG dala strancima sa offshore destinacija.\n„U cijeloj ovoj situaciji EPCG se zadužila da kupi akcije „Rudnika uglja“ od brata aktuelnog predsjednika Mila Đukanovića, investirajući u crnu energiju koja će u skorijoj budućnosti doživjeti svoj kraj, a zelenu energiju koja je budućnost a koju subvencioniramo svi zajedno prepustili smo sumnjivim inostranim kompanijama“, poručio je Abazović na kraju.\nOn je naglasio da se uvidom u dokumentaciji lako može zaključiti da ovim poslom „ugroženi nacionalni interesi“.\n“Bjelosvjetski tajkuni nas pljačkaju ugovorima, koje im obezbjeđuje naša Vlada. Snatram da SDT, iako nemam velika očekivanja, treba da isprate tragove novca vezano za ove kompanije”, naglasio je Abazović.\nOn smatra da je neko od crnogorskih zvaničnika, u ovom poslu, duboko zagazio u kriminal i da je određeni dio novca od projekta isplaćen nekome za realizaciju projekta.\nDritan AbazovićURAVlada Crne GoreMožuraEnemalta PLCCifidex Limited companySejšeli\n18.10. 16:50 h\t199\t61240\n18.10. 13:17 h\t58\t56823\n18.10. 16:47 h\t123\t56806


Trampa Kosova za Krim besmislica NATO lobista (video) - 08.12.2019, Sputnik Srbija\nTrampa Kosova za Krim besmislica NATO lobista (video)\nSpekulacije da bi Rusija mogla da napravi „neki dil“ sa Zapadom o „trampi Kosova za Krim“ su besmislene, što pokazuju i Putinove reči posle sastanka s Vučićem... 08.12.2019, Sputnik Srbija\n07:07 08.12.2019 (Osveženo: 09:31 08.12.2019)\nSpekulacije da bi Rusija mogla da napravi „neki dil“ sa Zapadom o „trampi Kosova za Krim“ su besmislene, što pokazuju i Putinove reči posle sastanka s Vučićem da je Rezolucija 1244 ključna za rešavanje kosmetskog pitanja, kaže politički analitičar Dragomir Anđelković.\nSastanak Putina i Vučića raspršio je i spekulacije da se Srbija distancira od Rusije, a da je sama Moskva spremna da se zarad sopstvenih interesa „cenka oko Balkana“ sa drugim silama.\nRacionalno gledano, kaže Anđelković u emisiji „Svet sa Sputnjikom“, svako ko iole ima osećaj za nacionalne interese mora da se drži Rusije, jer nam je on ključni faktor i za odbranu i Kosmeta, i Republike Srpske.\nKrim je za Rusiju rešeno pitanje\n„Budući da nam sa Zapada niko ništa ne nudi, bilo kakva rusofobija bila bi suluda i zapravo bi bila srbofobija najgore vrste. Zato su ovakvi susreti bitni da se ulije samopouzdanje našoj naciji da može da bude sigurna da neće ostati sama, a da Srbija neće praviti nacionalno destruktivne poteze“, objašnjava ovaj analitičar.\nOn dodaje da NATO lobisti „stalno plasiraju priču da je Srbiji bolje da se dogovara sa Zapadom na vreme, nego da čeka da se Rusija dogovori, pa će onda Srbija ostati na isečenoj grani. Krim je za Rusiju rešeno pitanje i ne pada joj na pamet da traži nečiji amin za to. Zbog sebe, a ne zbog nas ne bi joj palo na pamet da stavlja u istu ravan Krim i Kosovo“, navodi naš sagovornik.\nNapade na prisustvo Rusije na Balkanu vidi kao napade na Srbiju, jer je njihov cilj da Beograd ostane bez oslonca.\n„Ne samo da žele da potisnu Rusiju iz ovog regiona, nego bi Srbija odsečena od Rusije pala kao trula jabuka u NATO korpu, a istovremeno bi morala da popusti po pitanju vitalnih nacionalnih interesa. I to je ključ te NATO propagande“, objašnjava Dragomir Anđelković.\nRusija ne krčmi tuđe interese\nPrema mišljenju novinara Đura Bilbije, Rusija je pol pravoslavne civilizacije i u tom statusu će se samo dodatno učvršćivati, što će dati priliku malim zemljama da iskoriste novi raspored snaga.\n„Rusija je ozbiljna zemlja koja ne krčmi tuđe interese. I to je resurs koji Srbija treba još ozbiljnije da koristi. Putin je rekao da će Rusija podržati i kompromis na bazi Rezolucije 1244 i koji je u srpskom interesu. Naravno, on ne pretenduje da bolje od nas zna šta je naš nacionalni i državni interes i prepušta to nama, ali ne treba gubiti iz vida da Rusija čak doslednije i ofanzivnije od nas u Beogradu insistira na tome. Mi ponekad moramo nešto i da prećutimo Zapadu, a Putin i Lavrov nemaju to ograničenje i često govore tvrđe nego naša vlast“, objašnjava Bilbija, dodajući da je i ovaj susret Putina i Vučića pokazao da na putu svoje suverenizacije Srbija može da računa na Rusiju onoliko koliko to može da iskoristi.\nKomentarišući poruku Vučića onima koji mu prebacuju što često ide u Rusiju da će ići još češće, Anđelković navodi da na Zapadu svakako „mrko gledaju“ na Srbiju zbog saradnje s Rusijom, koja bi, ističe on, mogla da bude i veća.\n„Iako smo mi tu saradnju unapredili, ustručavamo se da napravimo neke važne korake, na primer, da damo imunitet centru u Nišu, što bi bilo korektno s obzirom da imamo aranžmane sa NATO paktom. Ako smo neutralna država, sve što s jednom stranom dogovorimo, mora da se odnosi i na drugu“, primećuje analitičar.\nSrbija da bude hrabrija\nAnđelković konstatuje da je geopolitički položaj Srbije takav da nam je Rusija faktor podrške i saveznik u odbrani naših nacionalnih interesa, a opet je okružena NATO državama i ekonomski upućena na EU zbog „sulude politike forsiranja takvog kursa“.\n„U Srbiji se skoro 100 institucija bavi unapređenjem odnosa sa EU, a jedna ili nijedna sa Rusijom. Neko se potrudio da tako bude. Nalazimo se u zoni gde Zapad ekonomski i vojno-politički dominira, a Rusija nam je ključni partner u odbrani nacionalnih interesa. I onda balansiramo. Ali mislim da je vreme da pokažemo malo više hrabrosti“, smatra Anđelković i kao primer navodi Briselski sporazum, gde bi zbog njegovog nepoštovanja stanje trebalo vratiti na prethodne pozicije, za šta je uveren da ćemo imati i podršku Rusije.\nZapad bi da Balkan bude njegovo „zaštićeno lovište“\nNa pitanje zašto se uporno postavlja pitanje u čijem je zagrljaju Srbija, Bilbija odgovara da svakako nije u zapadnom, jer „onom kog drže u zagrljaju ne otimaju teritoriju i ne pokreću protiv njega ratnu kampanju“.\nŠto se tiče Rusije, primer njene saradnje s Belorusijom pokazuje da „bratski zagrljaj ne podrazumeva gušenje“, napominje sagovornik Sputnjika, uz ocenu da Moskvi odgovara da Srbija bude „izlog njenog odnosa prema manjim, ali važnim državama“. To će, smatra on, biti moguće kad se Nemačka bude osamostalila od SAD i mogla da vodi svoju politiku prema Rusiji, kada će stvari u Evropi izgledati potpuno drukčije.\n„Nažalost, živimo u svetu u kom svaki odnos s Rusijom dobija predznake koji su kvalifikovani od zagrljaja do malignog uticaja, ali to su stvari koje će veliki točak istorije uskoro drukčije postaviti i zato sav ovaj bes i buka, jer se odnosi među velikim menjaju, a od velikih to ide i prema malima“, konstatuje novinar, dodajući da je Srbiji potrebno samo da „kupi još malo vremena“.\nPrema rečima Anđelkovića, istorija nas uči da je Srbija nešto postizala skoro uvek „na krilima ruske politike“, da joj je bilo dobro kad god je Rusija bila jaka, a kad se s Moskvom svađala, loše je prolazila.\n„To nam je nauk za budućnost da i po pitanju Republike Srpske, i po pitanju Kosova moramo da se oslonimo na Rusiju, a kao što je pukao Berlinski, počeo je da puca i ’atlantski‘ zid“, ističe analitičar.


Vučić: Drago mi je što Stepanović ima dobar odnos sa zapadnim ambasadama - KRIK\nVučić: Drago mi je što Stepanović ima dobar odnos sa zapadnim ambasadama\nAleksandar Vučić (foto: arhiva KRIK)\nPredsednik Srbije Aleksandar Vučić rekao je danas da je u Srbiji bilo hapšenja predsednika opština, pomoćnika ministara i direktora javnih preduzeća i da je na te slučajeve predsednik Višeg suda u Beogradu Aleksandar Stepanović zaboravio kada je rekao da pred sudovima nema slučajeva visoke korupcije. Stepanović je u intervjuu za KRIK rekao i da su napadi na njega u pojedinim tabloidima izazvani njegovim stavovima koje iznosi na sastancima sa međunarodnim organizacijama i u medijima. Vučić je zbog te rečenice gotovo čitav odgovor na pitanja o Stepanoviću sveo na to da mu je drago što Stepanović ima „dobar odnos sa zapadnim ambasadama“.\nVučić je na Stepanovićevu izjavu da u sudu koji vodi nema nijedan slučaj visoke korupcije odgovorio da je on zaboravio na nekoliko hapšenja predsednika opština, više pomoćnika ministra, različitih direktora javnih preduzeća.\n„Ali dobro, kad vam u ambasadama uglavnom govore šta treba da kažete, onda zaboravite na činjenice“, rekao je Vučić na današnjoj konferenciji za medije.\n„Ja verujem da je on jednim delom u pravu i da će biti više slučajeva u budućnosti. Svi ljudi treba da budu proveravani – od predsednika države, preko sudija, predsednika opština“, rekao je Vučić.\nStepanović je u intervjuu govorio i o pritiscima na sud, pa između ostalog nagovestio da se ti pritisci ogledaju u pojedinim Vučićevim izjavama, poput onih o Filipu Koraću – kriminalcu protiv kog je početkom godine obustavljena istraga zbog učešća u ubistvu, na šta je predsednik Vučić u javnosti oštro reagovao i rekao kako je „besan”.\nPredsednik suda je rekao i da se nalazi „na meti“ provladinih tabloida jer je otvoreno govorio o pritiscima na sudstvo na sastancima sa međunarodnim organizacijama, kao i u medijima.\nUpravo je ovu činjenicu Vučić iskoristio i više puta ponovio da mu je drago što Stepanović „ima tako dobar odnos sa zapadnim ambasadama“.\nNa pitanja novinarke KRIK-a da li je Stepanović u pravu kada kaže da su takve izjave pritisak, predsednik Vučić je odgovorio da je samo govorio istinu, ali da je spreman da ne govori više na takav način.\n„Mogao je to da mi kaže, nije mi to rekao, da budem iskren. Meni je drago da je on dobro primljen u zapadnim ambasadama i da se time javno hvali, veoma sam srećan zbog njega“, rekao je Vučić.\n„Ako sam ja pogrešio time što sam govorio istinu i time što sam želeo da ukažem nadležnim organima na to ko truje našu decu narkoticima, ko ih ubija svakodnevno, ja prihvatam tu krivicu na sebe i neću više da vršim taj pritisak.“\nAleksandar Stepanović, predsednik Višeg suda u Beogradu, u intervjuu za KRIK koji je objavljen juče govorio je o političkim i drugim pritiscima, odlukama koje je donosio, karijeri, svojim kolegama, kao i o optužbama na svoj račun.\nKritikovao je rad tužilaštva rekavši da trenutno ne postoji nijedan slučaj visoke korupcije.\nPredsednik suda je govorio i o političkim pritiscima na pravosuđe.


Bivša glavna i odgovorna urednica portala FOS Media, Anđela Đikanović nije početkom prošle godine izazvala paniku i nered u javnosti objavljivanjem teksta "Pripadnici ROSU nalaze na raspolaganju Crnoj Gori za Badnji dan?".\nTo je odlučilo Osnovno državno tužilaštvo u Podgorici, koje je odbacilo prijavu Uprave policije podnijetu 5. januara prošle godine protiv Đikanović, pišu Vijesti.\nNjen branilac, advokat Miloš Vuksanović kazao je za Vijesti da je konačno donesena jedina moguća odluka.\nPodsjetimo, Društvo profesionalnih novinara Crne Gore (DPNCG) osudilo je hapšenje novinarke, a više puta je apelovalo na nadlažene sudske organe da što prije odluče o žalbi advokata Đikanović, kako bi onemogućili politički obračun Vlade sa novinarima.\nDPNCG je o hapšenju Đikanović prethodno obavjestilo Evropsku komisiju, Savjet Evrope, Reportere bez granica, Evropsku federaciju novinara, kao i ovdašnja diplomatska predstavništva zemalja članica Evropske Unije, te relevantne novinarske organizacije u svijetu.\nPonavljamo, sloboda medija je jedan od temeljnih uslova za zatvaranje privremenih mjerila Crne Gore u poglavljima 23. i 24.\nPredhodni Artikal Vodič za izvještavanje o organizovanom kriminalu\nSledeći Artikal DPNCG objavio serijal istraživačkih priča: Trgovina ljudima u CG – naša surova realnost


Nelt raspisao konkurs za plaćeni edukativni program "Dobar start" - Pluton Logistics\nNelt raspisao konkurs za plaćeni edukativni program „Dobar start“\n9. maja 2019. marko\tDobar start, Key Account Manager, Nelt, zapošljavanje logistika, zapošljavanje saobraćajnih inženjera\nKompanija Nelt otvorila je konkurs za peti ciklus edukativnog programa „Dobar start“, u okviru kog će odabrani polaznici dobiti plaćenu osmomesečnu obuku za poziciju Key Account Manager u ovoj kompaniji. Diplomci i studenti završnih godina osnovnih i master studija mogu da se prijave za učešće do 6. juna putem sajta Infostud ili slanjem radne biografije na adresu posao@nelt.com.\nPažljivo koncipiran trening program pod sloganom „Pređi na sledeći nivo“ obuhvata rad na nekoliko pozicija u okviru sektora prodaje i sticanje znanja kroz rad sa mentorima, kao i kroz treninge i radionice.\nKroz upoznavanje različitih nivoa organizacije polaznici uče o odgovornosti svake pojedinačne pozicije, dobijaju priliku da se lakše prilagode poziciji koja sledi i stiču širu sliku o ukupnom funkcionisanju prodaje u velikom poslovnom sistemu. Svaka faza programa podrazumeva procenu stručnih znanja polaznika.\n← Carinici napunili polovinu budžeta Srbije\nProbleme drumskih prevoznika rešavaju tri ministarstva →\n14. septembra 2020. 16. septembra 2020. Milica Milosavljevic


RTS :: Nestali avion, potraga za "crnom kutijom" još sedam dana\nSvet Nestali avion, potraga za "crnom kutijom" još sedam dana\nsubota, 19. apr 2014, 10:52 -> 11:11\nPotraga za "crnom kutijom" nestalog malezijskog aviona mogla bi da bude završena za pet do sedam dana, saopštili su australijski zvaničnici.\nIz Udruženog centra za koordinaciju koji se bavi potragom Rojtersu je rečeno da bi podmornica-robot "mogla za pet do sedam dana završiti potragu u oblasti na koju je trenutno fokusirana ".\nZvaničnici, međutim, nisu precizirali da li su uvereni u to da bi istraga mogla imati rezultate u tom delu Indijskog okeana koji pretražuju, a to je približno 2.000 km severozapadno od Perta, na zapadnoj obali Australije.\nOva izjava usledila je kao odgovor na ranije medijske izveštaje na osnovu kojih se moglo zaključiti da će podvodna istraga uz pomoć podmornice-robota trajati mesecima.\nPodmornica-robot koja pokušava da pronađe avion koji je skoro pre dva meseca nestao sa 239 osoba, trenutno preduzima rizičnu operaciju saopštila je Mornarica, precizirajući da "roniti na takvim dubinama podrazumeva opasnost za opremu i zato se operacije budno nadgledaju".\nIz kompanije "Fenks internešnal", koja proizvodi robot u obliku torpeda dug skoro pet metara, rečeno je ekipama za potragu da ova naprava može roniti dublje od 4.500 metara s "prihvatljivim" rizikom.\nMeđutim, podaci prikupljeni u tom zaronu, za sada ne pokazuju ništa neobično na dnu Indijskog okeana koji pretražuju.\nAustralijski premijer Toni Abot najavio je ranije da će podmornica-robot biti korištena samo nedelju dana, a da i ako podmorsko vozilo ne otkrije ništa konkretno, potraga nece biti prekinuta.


Gorenje najavilo prodaju fabrike Gorenje Tiki u Srbiji - Bizlife.rs\n16:12 Beograd, 05.04.2019.\nSlovenački proizvođač kućnih aparata Gorenje najavio je da će u narednim sedmicama objaviti javni poziv za dostavljanje ponuda za njegovu fabriku “Gorenje Tiki” u Srbiji, koja proizvodi male bojlere.\nKompanija iz Velenja, koja je u vlasništvu kineskog Hisensea, takođe namerava da proda “Tiki” brend zajedno sa svojom srpskom podružnicom, javlja slovenačka agencija STA.\nNajavljujući danas prodaju ove fabrike u Staroj Pazovi, Gorenje je navelo da očekuje interesovanje od nekoliko kompanija koje proizvode bojlere i klima uređaje, i to iz Evrope i SAD, piše SEEbiz.\nKompanija je saopštila da ova prodaja predstavlja nastavak strategije otuđenja nematerijalne imovine i fokusiranja na glavnu aktivnost Gorenja, dodajući da se taj proces odvijao i pre dolaska novog vlasnika, Hisensea, koji je Gorenje kupio u junu 2018. Najava prodaje “Gorenja Tiki” dolazi nakon što je matična kompanija u Sloveniji u decembru prodala mariborsko preduzeće za preradu otpada “Gorenje Surovina” i njegove ogranke firmi “Eko Surovina”, društvu za preradu otpada u vlasništvu preduzetnika Izeta Rastodera.\nAgencija STA navodi da je Gorenje još prošle godine pokušalo da proda “Gorenje Tiki”, koji trenutno zapošljava 30 ljudi u Sloveniji i 520 u Srbiji, ali da je proces obustavljen zbog preuzimanja Hisensea.\nGorenje je preselio proizvodnju malih bojlera iz ljubljanske opštine Šiška u Srbiju 2010. godine. Fabrika u Staroj Pazovi, čije se odeljenje za razvoj nalazi u Velenju, proizvodi oko pola miliona jedinica godišnje.\nPrema pisanju lista Delo, “Gorenje Tiki” je imalo u vlasništvu 36.000 kvadratnih metara zemljišta u Šiški, koje je preneto na matičnu kompaniju. List dodaje da je Gorenje zatim prodalo tri četvrtine tog zemljišta i da pregovara o prodaji preostalih parcela.\ngorenje prodaja fabrike.


Vreme 1116 - Drugi izborni krug u Vojvodini: Pokrajina je drugacija\nČinjenica je da sada i postojeća "mala autonomija" Vojvodine dobija na značaju za demokratske i proevropske snage Srbije\nU drugom krugu predsedničkih izbora, Boris Tadić je na teritoriji Vojvodine odneo ubedljivu pobedu nad Tomislavom Nikolićem osvojivši oko 52 odsto glasova, dok je ukupni pobednik izbora, novi predsednik Srbije, ovde osvojio oko 44 odsto glasova. Na podlozi tog rezultata lider demokrata u Vojvodini Bojan Pajtić mogao je da izjavi da je DS u Vojvodini "uradio svoj deo posla" i da "ovako velika prednost našeg predsedničkog kandidata govori o tome da smo zaista dali svoj maksimum, a videćemo narednih dana ko nije dao svoj maksimum i kako se ponašao na izborima". Već i površan pogled na ovu izjavu upućuje na zaključak da su pozicije Pajtića i pokrajinske organizacije DS u samoj Demokratskoj stranci veoma ojačale.\nJoš značajnija je činjenica da su Pajtić i DS u samoj Vojvodini na kraju ostvarili ubedljivu pobedu i na pokrajinskim izborima, tek za nijansu manju od one lavovske pobede na izborima 2008. godine, kada su, u koaliciji sa G17, bili osvojili apsolutnu većinu u Skupštini Vojvodine. Naime, sada su, prema preliminarnim rezultatima Pokrajinske izborne komisije, samostalno osvojili ukupno 53 mandata u Skupštini sa 120 mesta (16 po proporcionalnom sistemu izbora, 37 po većinskom sistemu). Nikolićev SNS, pod nazivom "Pokrenimo Vojvodinu", dobio je 22 mandata (14 plus 8 mesta), a slede: Koalicija SPS-PUPS-JS sa ukupno 13 mandata, LSV sa 10, SVM sa 8, SRS sa 5, DSS sa 4 i "Vojvođanski preokret" (LDP) sa 1 mandatom.\nProglašavajući pobedu i u borbi za treći mandat na funkciji premijera Vlade Vojvodine, Bojan Pajtić je rekao da demokrate ni ovog puta u Pokrajini neće samostalno formirati vladu, nego će i o novoj većini razgovarati sa dosadašnjim partnerima, koji će i u budućem sazivu Skupštine Vojvodine držati tri četvrtine mesta. Reč je o Ligi socijaldemokrata Vojvodine, Savezu vojvođanskih Mađara i koaliciji oko SPS-a.\nOkolnost da je ovoga puta razlika između izbornih rezultata u Vojvodini prema rezultatima u drugim delovima Srbije, pa i Beogradu, doista krupna, postala je glavna tema prvih postizbornih komentara u Novom Sadu, a ta razlika tumači se na veoma različite načine. Najbizarnija je izjava Igora Mirovića, funkcionera SNS-a "za južnu Bačku", koji je izneo tezu "da su građani Vojvodine pobedom Tomislava Nikolića pokazali da žele da se smanje tenzije između Beograda i Vojvodine". Krajnji autonomaši, na drugoj strani, ističu da su razlike u većinskoj volji birača sada već tolike da Vojvodina treba da razmisli kuda će je odvesti ovakva centralna Srbija sa ovakvim liderima. Ostaje, zapravo, činjenica da sada i postojeća "mala autonomija" Vojvodine dobija na značaju za demokratske i proevropske snage Srbije, a taj značaj postao bi tim veći – ukoliko stranke oko novog predsednika Nikolića nekako formiraju republičku vladu, što nije naročito verovatno.\nSam Bojan Pajtić, koji je i jedan od potpredsednika DS-a, a koji je retko govorio o problemima cele Srbije i retko istupao kao tumač politike cele DS, u utorak (22. maja), izjavio je da je "za vojvođanske demokrate sekundarno pitanje ko će biti republički premijer", te da je "sigurno da će na republičkom nivou vladu formirati DS i socijalisti sa još nekim partnerima" i da je u procesu formiranja nove vlade Srbije "važan program, a ne imena". Iz ove izjave moglo bi se razumeti da su u rukovodstvu DS-a već "pregoreli" pitanje premijera iz neke druge koalicione stranke, već da se s njim više pregovara o programu nove vlade, nego o njenom personalnom sastavu.


Vojvodina eliminisana iz Kupa | Novosadski informativni portal 021\n18:32 > 18:32\nPartizan je poveo golovima Rikarda Gomeša u 4. minutu i Kvinsija Meniga u 43, dok je jedini pogodak za Vošu postigao Dejan Zukić u 52. minutu.\nPartizan je bolje otvorio meč i poveo već u četvrtom minutu, Marković je prošao po desnom boku i vratio povratnu za usamljenog Rikarda koji je iz neposredne blizine lako savladao Rockova za 1:0.\nU osmom minutu Partizan je imao ogromnu šansu, nakon brze kontre, Marković je izašao sam na Rockova, golman Vojvodine je odlično intervenisao.\nVojvodina je prvi put pripretila u devetom minutu, Simić je pokušao sa 20 metara, šutirao je pravo u golmana Stevanovića.\nNakon toga, usledilo je još nekoliko opasnih prilika pred golom Vojvodine. Menig u 15. i potom Rikardo u 18. minutu imali su prave zicere, ali je Rockov upisao još dve odlične intervencije.\nKazna je umalo stigla u 21. minutu, Zukić je kroz sredinu proigrao Simića, koji je prihvatio loptu i sa ivice šesnaesterca šutirao preko gola. Usledile su nove šanse za Partizan, ponovo preko Markovića, potom i Natha, koji je presekao loš pas Rockova i izašao sam na njega, ali je šutirao pored stative.\nŠanse su nastavile da se ređaju pred golom Rockova, koji je u 28. minutu još jednom zaustavio Markovića u situaciji jedan na jedan, a potom je još bolje intervenisao kada je Zdjelar gađao sa 18 metara.\nU 36. minutu Partizan je imao kontru četiri na jedan, Natho je napravio još jednu kardinalnu grešku, pošto je loše proigrao Rikarda.\nDomaći su imali još dve prilike u 41. minutu, Menigov udarac u prvi ugao iskosa sa leve strane zaustavio je Rockov, da bi potom Zdjelar šutirao preko prečke.\nU 43. minutu, Rockov nije mogao ništa, Menig je iskosa sa leve strane pogodio sam gornji levi ugao za 2:0.\nVoša je zaigrala mnogo bolje u nastavku i u 53. minutu uspela da smanji rezultat. Simić je odlično prošao kroz sredinu, sačekao pravi trenutak da proigra Zukića, koji je iskosa sa leve strane pogodio prvi ugao za 2:1.\nTaj pogodak potpuno je poremetio tok meča, jer Partizan više nije bio toliko dominantan, niti je stvarao šanse, dok je Vojvodina delovala mnogo bolje i težište igre je približila golu rivala.\nAleksandar Stanojević je reagovao izmenama, baš kao i Dragan Radojičić, koji je uveo, nakon Kabića na poluvremenu, i Bjekovića, Vukčevića i Neškovića čime je najavio ofanzivu, ali su se domaći dobro branili.\nNakon mirnijeg perioda bez šansi, u 87. minutu Aleksa Terzić je šutirao sa desetak metara, ali je ispred gola glavom odlično reagovao Bjeković i sprečio siguran gol.\nDo kraja nije bilo promene rezultata, pa je Partizan obezbedio finale u Kup Srbije, a Vojvodina se ovim porazom oprostila od plasmana u Evropu.\nVojvodina izgubila od Crvene zvezde u Novom Sadu\nVIDEO: Fudbaler Vojvodine polomio ruku, u igri bio samo tri minuta\n12.05.2022\t• 22:42\nMislim da Vojvodina bas i nije dobro igrala ove sezone. Da bi Vosa naredne godine napravila nesto u domacoj ligi svi igraci moraju biti zdravi. Biti zdravi.\n12.05.2022\t• 13:24\nNavijac sam Vojvodine sa Limana i pitam se zasto gospodinu Lalatovicu ne povere dalje vodjenje tima u narednoj sezoni. On bi nas sigurno odveo u evropske kupove (citaj u evropski kup Evrope) i imao znacajne rezultate u domacem prvenstvu i u domacem kupu.\n12.05.2022\t• 02:00\nNeprijatelji nam ne trebaju\nZbog ličnog interesa smo tu gde smo,nemamo ni klub ni tribinu.\nDa li su krivi oni koji nas srozavaju ili mi koji to nemo gledamo?


Tanjug 23. aprila 2019. 17:01\nSARAJEVO – Komisija za bezbednost Predstavničkog doma Parlamenta Federacije BiH jednoglasno je usvojila četiri zakljucka povodom formiranja rezervnog sastava policije Republike Srpske, u kojima od nadležnih institucija u BiH i na međunarodnom nivou traži da zaustave aktivnosti na donošenju zakona kojim se to omogućava.\nU suprotnom, FBiH će morati da odgovori istom merom, navodi se u zaključcima, prenosi Klix.ba.\n„Komisija za bezbednost traži od nadležnih institucija u BiH i na međunarodnom nivou da zaustave antidejtonske aktivnosti na donošenju zakona o izmenama i dopunama Zakona o policiji u RS kojim se predviđa formiranje rezervnog sastava“, prvi je žakljucak Komisije.\n„Komisija za bezbednost poziva Vladu FBiH i daje preporuku kantonalnim vladama da, radi bezbednosnog ambijenta, popune aktivni policijski sastav prema pravilnicima i da se omogući njihovo adekvatno opremanje“, jedan je od zaključaka Komisije.\nUkoliko aktivnosti na donošenju ovog zakona ne budu obustavljene ili zaustavljene, Federacija BiH će preduzeti adekvatne mere na zaštiti svih građana što u krajnoj meri podrazumeva formiranje rezervnog sastava policije, izjavio je predsednik Komisije Damir Mašić.\n„Iskreno se nadamo da nećemo biti prisiljeni da odgovorimo ovom merom i da će aktivnosti biti zaustavljene ili obustavljene. Očekujemo od onih koji to u ovom trenutku mogu da obustave, a to su institucije u Vladi RS, kao i one koje mogu zaustaviti, pre svega visoki predstavnik, da deluju. Očekujemo od državnih institucija da stvore bezbednosno-političku procenu zbog uznemirenosti građana“, rekao je Mašić.


Sudstvo reklo NE Vučiću! Ishod glasanja za sudije šamar Vučiću – Otvoreno\nNaslovnaVestiSudstvo reklo NE Vučiću! Ishod glasanja za sudije šamar Vučiću\nSudstvo reklo NE Vučiću! Ishod glasanja za sudije šamar Vučiću\nOvogodišnji izbori za Visoki savet sudstva (VSS) i Državno veće tužilaca (DVT) pravo su iznenađenje za pravosuđe Srbije, jer su gotovo svi kandidati, a za koje je prethodnih meseci lobirala aktuelna vlast, „izvisili“. Po svemu sudeći, za tela koja su najbitnija za sudsku granu vlasti u našoj zemlji, izabrani su mahom ugledni pravnici, sa dugogodišnjim iskustvom, ali i oni, što je još bitnije, za koje režim nije lobirao – čime je jasno da će pravosuđe biti nešto nezavisnije od politike.\nOpšte je poznato da vlast u svakoj sferi ima svoje miljenike, za koje pretenduje da se nađu na istaknutim mestima, pa tako situacija nije drugačija ni u pravosuđu. Proteklih meseci do javnosti u Srbiji dolazile su brojne informacija o uplitanju politike u izbor za DVT i VSS, pa smo tako imali situaciju i da je donedavni državni sekretar Ministarstva pravde, Radomir Ilić, uoči izbora za Državno veće tužilaca, obilazio srpska tužilaštva i lobirao za koga da se glasa.\nInteresantno je da Iliću ova “metoda” vršenja pritiska nije pošla za rukom, pa od čak nekoliko kandidata za koje je vlast lobirala – izabran je samo jedan.\nIlić je, u mesecima pred izbore, obilazio beogradska tužilaštva i pokušavao da utiče na tužioce i njihove zamenike za koga da glasaju na predstojećim izborima za članove Državnog veća tužilaca. O ovome se svojevremeno oglašavalo i Udruženje javnih tužilaca i zamenika javnih tužilaca Srbije, ističući da im svakodnevno pristižu informacije o pokušajima da se utiče na izbornu volju javnih tužilaca i zamenika javnih tužilaca u postupku izbora za kandidate za izborne članove Državnog veća tužilaca iz reda javnih tužilaca i zamenika javnih tužilaca Srbije.\nSa druge strane, pre samo nekoliko dana sudije su iz svojih redova birale i članove za Visoki savet sudstva (VSS). Iako su i tu postojali izvesni pritisci od strane vlasti, najviše glasova dobile su najeminentnije sudije, koje iza sebe imaju višegodišnju karijeru.\nIzmeđu ostalog, prilikom ovih izbora situacija nije bila ni malo bolja u odnosu na izbore za DVT. Tako su, prema saznanjima portala Nova.rs iz pravosuđa, za pojedine kandidate lobirala čak i određena udruženja bliska aktuelnom režimu predsednika Aleksandra Vučića, međutim do njihovog izglasavanja nije došlo.\nPredsednik suda o Vučiću\nDa se pravosuđe u poslednje vreme, u svakom smislu, oslobađa od političkih pritisaka, jasno je bilo i nakon istupanja predsednika Višeg suda u Beogradu Aleksandra Stepanovića, koji je otvoreno, u intervjuu za KRIK, govorio o stanju pravosuđa u Srbiji.\nFoto: Vesna Lalić/Aleksandar Stepanović\nIntervju Stepanovića izazvao je puno polemike u javnosti, a o njemu se oglasio i sam predsednik Vučić. Vučić je, očigledno bio izrevoltiran njegovim istupanjem u javnosti i kritikom na račun srpskih tužilaštava, kao i tvrdnjama da je predsednik Srbije svojim izjavama o Filipu Koraću i Dragoslavu Kosmajcu vršio svojevrstan pritisak na sud.\nHercegov grad 13. decembra 2020.\tAt\t11:57\nSta hocece da kazete da su predhodne sudije i tuzioci ,uzabrani od zute vlasti,bili posteni i ispravni i da su tu dosli po znanju i postenju?!Dajte ne budalite,takvih nema medju pravosudjem!\nSale 14. decembra 2020.\tAt\t19:29\nNaravno da su daleko posteniji i ispravniji od vucicevih kandidata…


Biznis.ba - Velika Britanija ima više milionera nego ikad, na vrhu liste braća Hinduja\n16,2 milijarde funti\nA. A. 10:58 / 07.05.2017.\nU vrijeme straha od Brexita Velika Britanija ima više milionera nego ikada ranije, a na vrhu liste od 1.000 najbogatijih su braća Hinduja sa bogatstvom od 16,2 milijardi funti, pokazala je lista najbogatijih Sunday timesa za 2017.\nRobert Watts, koji je sačinio listu, rekao je da dok mnogi Britanci brinu zbog Brexita, najbogatiji su mirni i nastavljaju da zgrću milione.\n"Sve više žena, ljudi iz etničkih manjina i iznenađujućih tipova poslova različitih društvenih nivoa, ukljućujući živinare i proizvođače hrane za kućne ljubimce, sada su rame uz rame sa dioničarima i magnatima u oblasti nekretnina", rekao je Watts.\nOva lista objavljena danas pokazuje da 1.000 najbogatijih pojedinaca i porodica u Velikoj Britaniji ima ukupno bogatstvo od 658 milijardi funti, što je za 14 odsto više nego prošle godine kada je iznosilo 575 milijardi funti.\nLista je pokazala da je za ulazak među "top 1.000" mega-bogatih potrebno bar 110 miliona funti, dok je 1997. bilo "dovoljno" tek 15 miliona funti.\nImaju investicije u oblasti nafte i gasa, automobilskoj industriji, informacionim tehnologijama, energetici, medijima, bankarstvu, nekretninama, zdravstvu...\nUkrajinski biznismen Len Blavatnik, čija imperija uključuje i "Warner" muzičku grupaciju, drugi je na listi sa bogatstvom od 15,982 milijardi funti.


RTS :: Prvi sastanak radne grupe i OEBS o izbornom procesu\nPolitika Prvi sastanak radne grupe i OEBS o izbornom procesu\nsreda, 11. sep 2019, 10:34 -> 10:39\nRadna grupa za saradnju sa OEBS-a i ODIHR održala je prvi sastanak na kojem su analizirane preporuke OEBS-a za unapređenje izbornog procesa u Srbiji.\nČlanovi Radne grupe, kojom predsedava potpredsednik Vlade i ministar unutrašnjih poslova Nebojša Stefanović, sagledali su šta je moguće u kratkom roku unaprediti, kako bi građani imali još bolji izborni proces.\nZaključeno je i da je Vlada Srbije dosta toga uradila u prethodnom periodu, pre svega kada je reč o uređenju biračkog spiska koji je, kako je rečeno, daleko bolji i precizniji nego na nekim ranijim izborima, navodi se u saopštenju.\nDogovoreni su i koraci koje če preduzeti članovi Radne grupe u narednom periodu, među kojima je predviđen i sastanak sa predstavnicima OEBS-a i ODIHR-a na kome će se razgovarati o konkretnim stvarima koje mogu unaprediti izborni proces u Srbiji.\nVučić poziva na uzdržanost: Sukob bi značio kraj za sve nas\nSelaković: Srbija jasno i nedvosmisleno podržava dejtonsku BiH\nVučić danas s predstavnicima stranaka u RS


DELOVANJE ORGANSKIH KAPI VALECHIN®\nZahvaljujući biljnim aktivnim sastojcima, Valechin kapi predstavljaju jedinstveno prirodno resenje kod različitih tegoba.Valechin kapi pomažu u inaktivaciji (HPV) virusa koji je uzročnik kondiloma delujući na sam virus i imuni sistem.Sadrži mešavinu biljaka specijalno odabranih i kombinovanih za dejstvo na HPV i jačanje organizma.\nŠipurak je prirodni izvor vitamina C i doprinosi imunostimulirajućem efektu Valechin® kapi.\nMajčina dušica ispoljava antibiotsko delovanje (timol, karvakrol i dr.), zbog čega se Valechin® kapi preporučuju kao efikasno prirodno sredstvo kod različitih upala respiratornog i digestivnog trakta (gastritis, kolitis) i urinarnih infekcija.\nLekoviti sastojci jagorčevine razvodnjavaju bronhijalni sekret, deluju sekretolitički i ekspektorantno, olakšavaju iskašljavanje i disanje.\nSastojci poljske nane doprinose povoljnom delovanju Valechin® kapi na tegobe respiratornog i digestivnog trakta.\nValechin® kapi deluju umirujuće, psihotonično i relaksantno, zbog sadržaja valerijane. Preporučuju se kod različitih stanja nervoze, psihičke napetosti, stresa, nesanice, bolova i grčeva u digestivnom traktu i kardiovaskularnih poremećaja (hipertenzija, stenokardija, aritmija).\nNAČIN KORIŠĆENJA ORGANSKIH KAPI Valechin®\nValechin® kapi su pakovane u bočici od 50ml. Preporučena upotreba Valechin® kapi za odrasle i decu stariju od 12 godina je tri puta dnevno po 1,5 ml (približno 90 kapi), sa vodom ili čajem, između obroka.\nTagovi: alternativa, medica, valechin, vitamin-c, kijavica, prehlada, imunitet, urinarne infekcije, bronhijalni sekret, stres, kašalj, bolest grla


Ulaganja | Naš svet Banca Intesa\nProjekat edukacije i informisanja o finansijama „Modul Ulaganja“\nU finansijskim instrumentima i video zapisima Šta je finansijsko tržište? prikazan je proces ulaganja štednje u različite finansijske proizvode koji garantuju povraćaj ulaganja.\nMeđutim, kada govorimo o kompanijama, ulaganje ima širi smisao. On predstavlja, s jedne strane, ulaganje sredstava preduzeća u proizvodnju, as druge, mogućnost da se država finansira kreditima ili izdavanjem dužničkih hartija od vrednosti. U oba slučaja, investicija ima za cilj povećanje bogatstva. U slučaju preduzeća, „bogatstvo“ može imati direktan uticaj na društveni napredak i razvoj zemlje.\nUlaganje i kompanije\nUlaganje za kompaniju uključuje aktivnosti u kojima kapital postaje produktivan.\nUlaganje trajnog dela nekretnine: kupovina nekretnina, mašina, pogona...\nUlaganje u sirovine u slučaju proizvodnih preduzeća, softver koji omogućava digitalnu organizaciju i upravljanje, istraživanje i razvoj, kupovinu patenata i licenci...\nUlaganje u aktivnosti koje povećavaju vidljivost društva na određenoj teritoriji, kao i konkurentnost na tržištu (brendovi, oglašavanje, inicijative društvene odgovornosti...).\nUlaganje u „ljudski kapital“, odnosno obrazovanje i obuku zaposlenih. Veliki broj kompanija koje ulažu u ljudski kapital pokazatelj je razvoja i napretka određene zemlje.\nLjudski kapital podrazumeva sve ljude koji rade za kompaniju na različitim pozicijama. Danas se to uveliko smatra jednim od glavnih pokazatelja uspešnosti preduzeća, sve dok kompanija konstantno ulaže u organizaciju rada i kontinuirano obrazovanje radnika, uz podsticaje za stručno usavršavanje.\nIzvori finansiranja ulaganja\nPreduzećima je potreban novac za ulaganje u sredstva potrebna za obavljanje aktivnosti. To se postiže na različite načine.\nKorišćenjem sopstvenog kapitala, odnosno finansijskih sredstava koje obezbeđuju preduzetnik i partneri prilikom osnivanja privrednog subjekta.\nKorišćenjem ušteđenog kapitala, odnosno ostvarene dobiti koju preduzeće ne deli u potpunosti sa svojim akcionarima.\nEmitovanjem akcija i obveznica pomenutih u dokumentu Finansijski instrumenti iu videu Šta je finansijsko tržište?\nKorišćenje bankarskih kredita. U slučaju preduzeća, „poslovni“ bankarski krediti mogu biti veoma različiti, sa različitim programima zaštite i razvoja preduzeća, velikih i malih. Pored kratkoročnih kredita (predujam tekućeg računa...), kao i srednjoročnih i dugoročnih kredita, banke nude informacije koje omogućavaju kompanijama da otkriju nove mogućnosti za razvoj, na primer u inostranstvu, ili da angažuju lanac snabdevanja od mali do veliki distributer. Uspeh preduzeća garantuje banka, koja je i firma, uspeh kredita, a samim tim i sopstveni rast!\nPoput privatnih lica, kompanije takođe imaju priliku da saznaju više o najboljim izvorima finansiranja od kojih onda mogu da biraju, a sve zahvaljujući digitalnim alatima.\nRazvojne kompanije (startapi): novi poslovni model\nReč je o novoj generaciji kompanija u ranoj fazi poslovanja, malih po veličini, koje često vode mladi ljudi, koje karakteriše visok nivo inovativnosti i visokotehnološki sadržaj.\nI u ovom slučaju banke cene nove i inovativne kompanije i podržavaju ih određenim finansijskim uslugama, nudeći mladim ljudima koji započinju posao savete „kako prodati” i povezujući ih sa potencijalnim investitorima.\nPojedinci koji osnivaju razvojne kompanije moraju potencijalnim investitorima dokazati kvalitet svoje ideje i konkretnog projekta, finansijsku izvodljivost i prognozu povrata ulaganja. Upravo zato što je kompanija tek u povoju, investitori prihvataju izazove koji prate budući poslovni i finansijski uspeh projekta.\nZajedničko ulaganje. Crowdfunding je društveni oblik podsticanja preduzetništva, posebno razvojnih kompanija, koji koristi određene onlajn platforme koje povezuju pojedince koji žele da finansiraju svoje poslovanje (npr. u slučaju razvojnih kompanija) i pojedince sa viškom novca koji traže mogućnosti ulaganja.


Vraća se leto – Poportal\nVraća se leto\n21/07/2021 Predrag Panić\nće danas biti pretežno sunčano.\nU Braničevskom okrugu danas najniža temperatura oko 16, najvisa oko 26 stepeni.\nPrema izlgedima vremena za narednih sedam dana, do 28. jula, biće pretežno sunčano.\nU planinskim predelima ponegde popodnevni kratkotrajni pljuskovi sa grmljavinom. Do subote temperatura bez bitnije promene, a zatim u osetnom porastu.\nDrinska ulica bez vode\nSajam zapošljavanja u dva dana\n19/05/2019 19/05/2019 Predrag Panić\nPožarevac: Za finansiranje medija izdvojeno 5 miliona dinara\n21/04/2021 Boban Adamović


» Kroz projekat ReGERD uspješno realizovano anketno istraživanje preko 300 privrednih subjekata\nProjekat je započeo sa implementacijom prvog januara 2014. godine, a u naredne dvije i pol godine projekat će težiti da podstakne i olakša saradnju između privatnog i javnog sektora, kao i da podstakne i poboljša privrednu aktivnost malih i srednjih preduzeća ciljnog regiona (opštine Gradiška, Kozarska Dubica, Laktaši i Srbac). Ukupna vrijednost ReGERD projekta je 1.168.878 KM, od čega je 84% obezbijeđeno od Evropske komisije, a preostalih 16% od ACED-a i ostalih partnera na projektu. Jedna od ključnih aktivnosti projekta je osnivanje održivog Centra za ekonomski i ruralni razvoj (CERD), koji će služiti regiji, ali i šire, kao one-stop-shop za razvoj poslovanja, uvođenje inovacija te privlačenje investicija za lokalne preduzetničke inicijative. U okviru CERD-a razviti će se i ponuditi cijeli niz poslovnih usluga za mala i srednja preduzeća sa potencijalom ili već usmjerenim aktivnostima na rast i razvoj. Posebna pažnja će biti posvećena malim i srednjim preduzećima iz oblasti poljoprivrede, prehrane te drugih ključnih ruralnih ekonomskih djelatnosti.


Izmene u saobraćaju u naselju Ruža Šulman - Portal 105.rs\nNaslovnaZrenjaninServisne informacijeIzmene u saobraćaju u naselju Ruža Šulman\nZrenjaninServisne informacijeZR Vesti\nIzmene u saobraćaju u naselju Ruža Šulman\nUlaz i izlaz u naselje biće mogući iz ulice Marka Oreškovića, dok će iz Pančevačke ulice moći ili samo da se uđe ili samo da se izađe.\nnaslje Ruža Šulman\nU toku su radovi na zameni vodovodne mreže u naselju Ruža Šulman, i zbog toga će do kraja nedelje biti izmenjen saobraćaj u delu Pančevačke ulice. Saobraćaj će biti omogućen samo u jednoj traci, dok će, u zavisnosti od obavljanja radova, u naselje biti moguć samo izlazak ili samo ulazak sa ove strane.\nZa vreme trajanja radova posebno se skreće pažnja građanima da ne parkiraju svoje automobile pored kolovoza u ulici Marka Oreškovića ( OŠ “2. oktobar” ). Na taj način će biti obezbeđen nesmetan saobraćaj i prilaz naselju iz pravca ulice Đure Jakšića.\nPlanirano je da ove izmene budu na snazi najkasnije do petka, 21. januara. Ipak, navodi se u saopštenju da je moguće da radovi kojima se preseca ulaz u naselje Ruža Šulman budu gotovi i ranije, pa će se u skladu sa tim i stabilizovati saobraćaj u ovom delu grada.


Film o Kordunu, zemlji bez ljudi Prolog\nPlan za snimanje dokumentarno-igranog filma "Kordun, zemlja bez ljudi", čije su prve scene snimljene u subotu, predstavljen je danas u zgradi RTV doma RTRS u Banjaluci.\nFilm, čiji je nosilac projekta Krajiški kulturni centar "Sveti Sava" Banjaluka, a koji se snima u saradnji sa RTRS, govori o istorijskoj ulozi Srba na prostoru Korduna, od naseljavanja u 17. veku do stradanja u proteklim ratovima.\nPredrag Duduković, tvorac filma, otkrio je da će posebno mesto u filmu imati žene Korduna, i da će se prikazati kroz lik srpske pesnikinje Dare Sekulić.\n"Dara je jedan od sagovornika dokumentarno-igranog filma. Ona je, na neki način, glavni lik kroz koji će biti ispričana priča o Kordunu, jer Darin život je život Korduna, koji karakterišu patnja, stradanja, izbeglištva...", kazao je Duduković.\nJovan Jovanović, režiser filma, istakao je da je reč o izuzetno emotivnom filmu.\nRepertoar bioskopa Vilin grad od 08. do 14. septembra


RTCG - Radio Televizija Crne Gore - Nacionalni javni servis :: Politika :: Nijedna presuda ne zahtjeva pojačan nadzor Komiteta\n28. 02. 2020. 15:07 >> 15:08 0\nCrna Gora je posvećena unapređenju vladavine prava, što je i EK stavila u prvi plan pregovaranja, a predstavlja istinsku potrebu društava Zapadnog Balkana kojem je to inače jedan od temeljnih deficita, saopštio je predsjednik Crne Gore Milo Đukanović tokom sustreta sa predsjednikom Evropskog suda za ljudska prava u Strazburu Linosom Aleksandrom Sicilijanosom. Sicilijanos je pohvalio dobre razultate koje Crna Gora postiže u oblasti izvršenja presuda Evropskog suda navodeći da ne postoji nijedna presuda koja bi zahtijevala mjere pojačanog nadzora Komiteta ministara SE.\nOn je kazao da Evropska konvencija predstavlja inspiraciju za cijelo crnogorsko društvo, što su primijetili evropski partneri i u Izvještaju o napretku Crne Gore za 2019. godinu, u kojem se konstatuje napredak i dobra saradnja sa Evropskim sudom.\nĐukanović je poželio dobrodošlicu predsjedniku Suda uz zadovoljstvo što se saradnja Crne Gore sa tom institucijom nastavlja, a posjeta se realizuje tokom obilježavanja 70. godišnjice usvajanja Evropske konvencije o ljudskim pravima i osnovnim slobodama.\n“Uz želje za uspješno predsjedavanje Sudom, Đukanović je potvrdio spremnost Crne Gore da i dalje bude pouzdan partner i promoter vrijednosti sadržanih u Konvenciji. On je podsjetio na stabilno kretanje Crne Gore ka EU i istakao da ohrabruju novi tonovi briselskih struktura i optimizam u pogledu proširenja. Na toj liniji posebno je ukazao na posvećenost Crne Gore unapređenju vladavine prava, što je i EK stavila u prvi plan pregovaranja, a predstavlja istinsku potrebu društava Zapadnog Balkana kojem je to inače jedan od temeljnih deficita”, saopšteno je iz Đukanovićevog kabineta.\nSicilijanos je istakao da veoma cijeni saradnju sa Crnom Gorom i njenim institucijama kao članicom Savjeta Evrope koja poštuje odluke Suda i vrijednosti Konvencije.\n“Posebno je pohvalio dobre razultate koje Crna Gora postiže u oblasti izvršenja presuda Evropskog suda navodeći da ne postoji nijedna presuda koja bi zahtijevala mjere pojačanog nadzora Komiteta ministara SE. Saglasio se sa Đukanovićem o značaju poštovanja i promovisanja vladavine prava, kao uslova za demokratski napredak društva i integraciju u EU. U tom kontekstu iskazao je punu podršku Evropskog suda Crnoj Gori i najavio dalju saradnju”, zaključuje se u saopštenju.\nSastanku su prisustvovale predsjednica Vrhovnog suda Vesna Medenica i Ivana Jelić, sutkinja Evropskog suda za ljudska prava.


26.12.2016 u 21:43\nVesna Aleksić - prva žena kapetan u istoriji Er Srbije\nPrva žena kapetan naše nacionalne avio kompanije u istoriji je Vesna Aleksić, a prvi let na poziciji kapetana imaće sutra na liniji Beograd- Bejrut, saopštila je Er Srbija. Aleksić, 36-godišnji pilot, karijeru je počela 1999. godine na Letačkoj akademiji u Vršcu, beleži više od 5.000 sati naleta, sa više od 2.200 samostalnih sati na uskotrupnim erbas avionima, a kako je rekla, svetom avijacije fascinirana je još od ranog detinjstva. „Uvek sam znala da ću postati pilot. Moj otac je bio vazduhoplovni inžinjer, veoma je voleo avione i radio je za JAT, pa je njegov entuzijazam prešao i na mene. Privilegija je biti prva žena na poziciji kapetana u Er Srbiji i nadam se da će to inspirisati više žena da potraže svoje mesto u civilnom vazduhoplovstvu”, rekla je Aleksić, koja je letela i za\n04.09.2016 u 12:00\nSvedoci i tvorci istorije vazduhoplovstva\nKada su došli na školovanje, bili su tek stasali dečaci. Posle četiri godine postali su podoficiri JNA i poslati su na službovanje širom tadašnje Jugoslavije. Karijeru su proveli u godinama burnog razvoja avijacije, radeći na različitim generacijama letelica – od klipnog aviona S-49 napravljenog po uzoru na avione iz Drugog svetskog rata, preko F-86 „sejbra“ i domaćih mlaznih aviona, pa sve do „miga 29”. Neki od njih su prešli u civilnu avijaciju, u zemlji i inostranstvu, gde su bili uvaženi stručnjaci. Mnogi su nastavili školovanje posle čega su do penzije radili kao oficiri vazduhoplovno-tehničke službe, pa i kao piloti. Bilo je onih koji su vojsku napustili i afirmisali se u drugim profesijama. Vladimir Reljić (u sredini) sa drugovima 1956. fodine (Foto lična arhiva) Reč je o Desetoj\nPoštar u Požarevcu osumnjičen da je prisvojio novac za penzije


VLADA USVOJILA NACRT BUŽETA\nVlada Srbije utvrdila je predlog bužeta za 2009. na vanrednoj sednici. Bužet će biti upućen u skupštinu, a rasprava bi mogla da usledi 11. decembra.\nUsvojeni predlog budžeta Vlada Srbije predviđa prihode od 698,7 milijardi i rashode od 748,3 milijarde dinara. Deficit budžeta iznosi 49,6 milijardi dinara, što je, kako je i dogovoreno sa Međunarodnim monetarnim fondom, 1,5 odsto bruto društvenog proizvoda.Deficit je, međutim, povećan za 3,1 milijardu dinara, odnosno sa 46,5 na 49,6 milijardi dinara.\nBudžetski prihodi, u izmenjenoj verziji predloga budžeta, računati su na osnovu procene da će prihodi od carina biti manji nego u 2008. godini, jer će od 1. januara 2009. godine početi primena Prelaznog trgovinskog sporazuma sa Evropskom unijom.\nMinistarka finansija Diana Dragutinović rekla je da će prihodi bužeta već u januaru biti manji, usled smanjenja poreza na kapitalnu dobit i prenosa prava u trgovanju hartija od vrednosti.\nKako bi se nadoknadili gubitci od primene SSP sadašnji iznos akcize na dizel gorivo će biti uvećan za pet dinara, na benzin za jedan dinar. Za sve vrste cigareta jedan deo akcize biće veći za dva dinara, a povećanje drugog dela je sa 33 na 35 odsto u odnosu na postojeću cenu. Za pivo će akciza biti veća za 1,5 dinara po litru, a za kafu iznos akciza će se uvećati sa sadašnjih 30 odsto na 40 odsto od postojeće cene, rekla je Dragutinović.\nO taksama na registraciju autombila će se još razgovarati. Kako saznaje B92 na zahtev G 17 plus ta tačka je povučena sa dnevnog reda , oni insistraju da se taksa poveća samo za luksuzna automobile koji su preko 2000 kubika.\nMinistarka je precizirala da prihodi od budžeta predviđaju veće učešće neporeskih od poreskih prihoda.\nDragutinović je navela da ostaje na snazi jednokratno povećanje penzija od 10 odsto, ali je ukazala da se penzije, ako kriza potraje cele sledeće godine, verovatno neće povećavati.\n"Plate iz budžeta mogu da rastu do nivoa planirane inflacije od oko osam odsto, a subvencije će biti umanjene za 15 odsto i to komunalnim preduzećima, poljoprivredi, železnici i društvenim preduzećima", objasnila je Dragutinović. Ona je dodala da budžetom za 2009. godinu nije predviđeno prošireno dejstvo opšteg kolektivnog ugovora.\nPrema njenim rečima sva ministarstva nezadovljna su sadašnjom raspodelom u bužetu, a da su među najnezadovoljnijima ministarstvo poljoprivrede, odbrane i nauke, ali se kako kaže javna potrošnja u narednoj godini mora smanjiti.\n"Za razliku od većine, ja sam zadovoljana", kazala je ministarka finansija Diana Dragutinović novinarima u Vladi Srbije.\nMinistar finansija je kazala da je u sklopu mera štednje doneta i uredba o korišćenju službenih vozila kojom je ograničen broj onih koji imaju pravo da ih koriste.\nGovoreći o planiranim sredstvima za Koridor 10, ona je navela da će sredstava biti razdeljena na tri ministarstva - ukupno oko 10 mlijardi dinara, a računa se i na sredstva od kredita Evropske banke za obnovu i razvoj, Evropske investicione banke i Svetske banke. Ministarka je dodala da je iz budžeta za NIP-a u sledećoj godini planirano oko 12 milijardi dinara, za razliku od ovogodišnjih 47 milijardi dinara.\nOna je precizirala da je vlada danas usvojila i finansijske planove svih organizacija socijalnog osiguranja, Memorandum o budžetu i ekonomskoj politici od 2009. do 2011. godine kao i niz pratećih poreskih zakona uz budžet.\nBudžet Srbije za 2009. godinu nije previše restriktivan, on je umereno restriktivan i realan, i u skladu je sa makroekonomskim planom koji je saopštila misija MMF-a, izjavio je ekonomski analitičar Miladin Kovačević.\n"Očigledno da je došlo do korekcije prihoda u budžetu naniže, zbog toga što su se bolje sagledali realni okviri fiskalnih prihoda u sledećoj godini", kazao je Kovačević.\nOn je dodao da je to realno i da ćemo u sledećoj godini imati nešto manje prihoda od onih koji su prethodno projektovani, pre svega zbog smanjenja prihoda od uvoza i zbog smanjenja prihoda od carina po osnovu primene Sporazuma o stabilizaciji i pridruživanju.\nKovačević je rekao da budžet za sledeću godinu mora biti razvojan bar kada je u pitanju infrastruktura, Koridor 10 i neki manji inftrastrukturni projekti iako su smanjena sredstava predhodno namenjena za Nacionalni investicioni plan.\nDirektor Instituta ekonomskih nauka Dejan Erić takođe je ocenio da je dobro što je budžet usaglašen jer bi bilo loše da to nije učinjeno sada, što bi dovelo do privremenog finansiranja i to bi bio loš znak za strane investitore i za međunarodnu zajednicu.\nOn je kazao da način na koji je utvrđen budžet pokazuje da postoje velike razlike unutar vladajuće koalicije po pitanju stručnih stvari, što nije loše, jer je bitno da se vodi argumentovana rasprava o tome šta su državni prioriteti u narednom periodu.\n"Primena SSP-a je dobra stvar, jer može doći do pojeftinjenja nekih uvoznih proizvoda, ali je pitanje da li će to gradjani uopšte osetiti, jer će budžet s druge starane biti prazan", istakao je Erić.\nErić je zaključio da je rashodna strana problematična i da će zahtevati velike napore da ne dođe do probijanja i do rebalansa, što zabrinjava jer se postavlja pitanje kako će se to i iz čega odobriti.\nPosle utvrđivanja predloga budžeta na vladi, dokument se upućuje u skupštinsku proceduru, a rasprava bi prema najavi predsednice Skupštine Srbije Slavice Ðukić Dejanović mogla da usledi na zasedanju parlamenta 11. decembra.\nPrethodno je sednica Vlade Srbije o budžetu bila zakazana za četvrtak, ali je odložena, jer nisu bila okončana usaglašavanja među ministarstvima i jer nacrt budžeta nije prošao sve vladine odbore. Kao dodatni razlog odlaganja sednice je navedena i poseta ruske privredne delegacije.\nPredlog budžeta za iduću godinu trebalo je da Skupštini bude dostavljen do 1. novembra. Vlada je kašnjenje u pripremi tog dokumenta obrazložila pregovorima sa MMF o sklapanju novog aranžmana, koji su trajali duže nego što je bilo predviđeno, kao i pripremom mera štednje zbog svetske finansisjke krize, koje će biti ugrađene u budžet za iduću godinu.\nBord direktora MMF-a 19. decembra treba da odobri aranžman sa Srbijom, koji predvidja povlačenje oko 520 miliona dolara u slučaju da Srbiji zatreba finansijska pomoć. Uslov da bi aranžman bio odobren je da do tada Vlada Srbije usvoji predlog budžeta za 2009. godinu sa okvirnim ciframa koje su dogovorene sa Misijom MMF-a.\nČitanja: 2083 | Komentara: 0 | Dodaj komentar


Skupština Kosova deklaracijom osudila napad\nSkupština Kosova usvojila je danas deklaraciju kojom se osuđuje bacanje eksplozivne naprave na zgradu parlamenta i traži da se počinioci pronađu.\nVeselji: Napad na Skupštinu kriminalan čin\nPredsednik Skupštine Kosova Kadri Veselji osudio je napad na zgradu Skupštine Kosova istakavši da je to kriminalan čin sa elementima terorizma.\nEU: Postignut dogovor oko mosta u Mitrovici\nEvropska unija je saopštila da je "posle iscrpnih razgovora" postignut sporazum o poslednjim detaljima za implemenetaciju dogovora o mostu u Mitrovici.\nTanin osudio napad na kosovsku skupštinu\nSpecijalni predstavnik generalnog sekretara UN Zahir Tanin osudio je danas napad na skupštinu Kosova.\nBan: Nastaviti dijalog uz kompromis\nGeneralni sekretar Ujedinjenih nacija Ban Ki-mun pozvao je lidere u Beogradu i Prištini da nastave dijalog o normalizaciji odnosa, ali i da pritom pokažu spremnost na kompromis.\nDirektor Kancelarije za Kosovo i Metohiju Marko Đurić čestitao je Dan rudara, posebno zaposlenima u „Trepči“.\n10.000 evra za pomoć oko pronalaska napadača na zgradu Skupštine\nPolicija Kosova ponudila je nagradu od 10 hiljada evra za svakog ko da informacije o počiniocima napada na zradu Skupštine.\nPriština: Protest protiv korupcije\nNekoliko stotina ljudi protestvovalo je juče u Prištini protiv korupcije i mešanja u rad državnih institucija.\nVečeras Gitarijada u Mitrovici\nMini Gitarijada biće održana večeras na terenima Tehničke škole “Mihailo Petrović Alas” u Kosovskoj Mitrovici.\nMerdare: Uhapšeni zbog šverca tableta\nPripadnici Ministarstva unutrašnjih poslova Srbije u saradnji sa Upravom carina na prelazu Merdare zaplenili su 73.300 kapsula tramadola u putničkom motornom vozilu "fiat stilo" švedskih registarskih oznaka, saopštio je danas MUP.\nUdovičić: Ne možemo da priznamo Kosovo kroz sport\nBez jesenjeg raspusta u novoj školskoj godini\nPravilnik o kalendaru za osnovne i srednje škole za narednu školsku godine predviđa zimski, prolećni i letnji raspust, ali ne i jesenji, koji su učenici ranije imali u novembru.\nMustafa: Žalićemo se Evropskoj uniji na Beograd\nKosovski premijer Isa Mustafa rekao je da će se Priština žaliti Evropskoj uniji zbog ponašanja Beograda u dijalogu, objavio je prištinski list "Epoka e Re".\nSavet bezbednosti UN 25. avgusta o Kosovu\nSednica SB UN o situaciji na Kosovu trebalo bi da bude održana u četvrtak 25. avgusta u prepodnevnim časovima po njujorškom vremenu, objavljeno je na sajtu UN.\nTrajković: Nevreme nije uzrokovalo veće probleme\nObilne kiše koje su tokom vikenda zahvatile centralno Kosovo nisu prouzrokovale veće probleme na teritoriji opštine Gračanica, kaže za RTV Kim direktor Odeljenja javnih službi Vladica Trajković.\nSud odbacio zahtev za izručenje sveštenika Britaniji\nSud u Prištini odbacio je danas zahtev Velike Britanije za izručenje sveštenika Sorensa Sopera, kojeg tamošnje vlasti traže zbog sumnje da je seksualno zlostavljao decu tokom sedamdesetih i osamdesetih godina prošlog veka.\nKrasnićiju osam godina zatvora\nVeće međunarodnih sudija danas je pred Osnovnim sudom u Mitrovici optuženog Đemšita Krasnićija proglasilo krivim za krivično delo "ratni zločini protiv civilnog stanovništva" i "neovlašćeno vlasništvo, kontrola i posedovanje ili upotreba oružja".\nSamoopredeljenje: Srbija faktor s druge strane mosta\nPredstavnici pokreta Samoopredeljenje optužili su ministarku Editu Tahiri da je "poslušnik u dijalogu sa Srbijom kome niko ne veruje, uz uverenje da most preko Ibra ne može biti odblokiran zahvaljujući pregovorima.\nV. Hoča: Letnje dečije igre u znaku “Malog princa”\nU Velikoj Hoči je u toku održavanje letnjih igara za decu koje je organizovalo italijansko udruženje Prijatelji Dečana. Monasi manastira Velikih Dečana poručuju da će celo selo tokom avgusta meseca biti veliko igrališe za decu i to sve u znaku “Malog princa”.\nDirektor Policije Kosova: Nema razloga za paniku\nGeneralni direktor Policije Špend Mađuni izjavio je da na KiM nema mesta za paniku bez obzira na nedavne napade na Skupštinu Kosova i incident u centru Prištine.\nSutra “Rock fest” u Leposaviću\nJedanaesti po redu "Rock fest", održaće se sutra u Leposaviću. Pored lokalnih bendova nastupiće i čuveni beogradski sastav "Kanda, Kondža i Nebojša".\nVučić: Pitanje Kosova i Metohije ostaje izazov\nMandatar za sastav vlade Srbije Aleksandar Vučić ocenio je da “pitanje KiM ostaje veliki izazov i u mandatu ove Vlade, koja neće priznati jednostrano proglašenu nezavisnost južne srpske pokrajine, ali će u interesu regionalne stabilnosti i što boljih srpsko-albanskih odnosa nastaviti dijalog sa Prištinom“.\nĐurić: Kosovu kao državi nije mesto na OI\nDirektor Kancelarije za KiM Marko Đurić izjavio je danas da Kosovu nije mesto u Međunarodnom olimpijskom komitetu, niti mu je mesto kao nezavisnoj državi na Olimpijskim igrama.\nČauši: Zaustaviti Tačija i Srbiju dve iste stvari\nPotpredsednik pokreta Samoopredeljenja Driton Čauši rekao je da je Tači u stanju da uradi sve samo da se Specijalni sud "smiluje" prema njemu, prenosi portal Kossev.\nPredstavljeno istraživanje o ulaganjima na severu Kosova\nŠef Misije UN na Kosovu obišao opštine u Pomoravlju\nŠef Misije Ujedinjenih nacija na Kosovu Zahir Tanin sa svojim saradnicima posetio je danas opštine Klokot i Parteš i upoznao se sa situacijom u kojoj žive stanovnici ovih opština.\nPredstavljen izveštaj o problemima Srba\nUzurpacija imovine, bezbednost, neefikasan pravosudni sistem kao i budžetsko finansiranje na lokalnom novu su problemi sa kojima se suočavaju Srbi u deset opština u kojima čine većinu, kaže za RTV Kim predsednik Srpske liste Slavko Simić.\nPetrović: Skupština o demarkaciji 1. septembra\nU nastavku sednice Predsedništva kosovske skupštine doneta je odluka da poslanici po pitanju demarkacije granice sa Crnom Gorom raspravljaju 1. septembra, potvrdio je za RTV Kim Slobodan Petrović.\nSDP: Očekujemo oslobađajuću presudu za Ivanovića\nGrađanska inicijativa “SDP-Oliver Ivanović” očekuje da se na zakazanim ročištima Apelacionog suda, u sudskom postupku koji se vodi protiv Olivera Ivanovića, dokaže njegova nevinost.\nAsfaltirane ulice u Donjoj Gušterici\nZavršeni su radovi na asfaltiranju tri ulice u Donjoj Gušterici. Još uvek traju radovi na obnavljanju ulice Kneza Lazara.\nJoš jedan suzavac u kosovskoj skupštini\nTokom sednice predsedništva kosovske skupštine na kojoj se razmatra nacrt zakona o demarkaciji granične linije između Kosova i Crne Gore, šef poslaničkog kluba pokreta "Samoopredeljenje" Glauk Konjufca bacio je suzavac.\nVučić: Rešenje za Kosovo je priznavanje, ali to ne možemo\nĐurić: Srbija nikada neće odustati od Kosova\nDirektor Kancelarije za Kosovo i Metohiju Marko Đurić, očekuje da će do kraja mandata nove vlade doći do prvog masovnijeg povratka Srba proteranih 1999. godine, u onim sredinama na Kosovu gde je situacija bezbednija.\nBajden u poseti Beogradu i Prištini\nPotpredsednik SAD Džozef Bajden boraviće od 15. do 17. avgusta u posetama Beogradu i Prištini, saopštila je Bela kuća.


Rage Against The Machine u Zagrebu | Kaleidoskop\nJedan od najvažnijih bendova svih vremena, adrenalinska bomba iz Los Anđelesa, moćni Rage Against The Machine nastupiće u zagrebačkoj Areni u subotu, 17. septembra 2022. godine. Public Service Announcement, apsolutno najtraženija svetska turneja stići će tako i do naših krajeva, a kao specijalni gosti dolazi uzbudljiv hip hop duo Run The Jewels.\nRage Against The Machine u svom originalnom i jedinom sastavu, Zek de la Roča, Tom Morelo, Bred Vilk i Tim Komerford, najavili su reunion turneju još 2019, nakon 11 godina pauze, i u trenutku postali najiščekivaniji muzički događaj na planeti. Nakon pomeranja uzrokovanih pandemijom službeni početak dogodiće se 9. jula, posle čega sledi prvi deo severnoameričke turneje koji završava u avgustu s pet koncerata u njujorškom Madison Square Garden-u. Na Stari kontinent grupa se seli tiokom leta, da bi u Hrvatsku po prvi put stigli u subotu, 17. septembra.\nSpecijalni gosti zagrebačkog koncerta su još jedno veliko muzičko ime, najbolji hip hop bend protekle decenije, sjajan duo Run The Jewels. El-P i Killer Mike dosad su objavili četiri, izuzetno hvaljena studijska albuma. Debi Run The Jewels iz 2013. osigurao im je jak underground status, no već sledeće godine naslednikom Run The Jewels 2 i megahitom Close Your Eyes (And Count To Fuck), na kojem su sarađivali sa Zekom de la Ročom, postaju planetarno traženi.\nBend je sarađivao i nastupao s mnogim muzičkim velikanima kao što su Džck Vajt, DJ Shadow, Lord i Trevis Barker (Blink 182), muzika im se može čuti u mnogim filmskim blokbasterima, ali i superpopularnim videoigrama poput Cyberpunk 2077 i Spider-man: Miles Morales. Run The Jewels gostovaće na velikoj većini koncerata Public Service Announcement turneje, pa tako i u zagrebačkoj Areni 17. septembra 2022.


Putin i Erdogan obnavljaju pokidane veze Moskve i Ankare\nM. D.\t 9. avgusta 2016. 09:27\nErdogan je dao intervju TAS S-u uoči današnjeg susreta sa Putinom u Sankt Peterburgu, koji bi trebalo da okonča period visokih tenzija između dve zemlje, uzrokovanim turskim obaranjem ruskog vojnog aviona u novembru prošle godine, preneo je Rojters.\n“Čini mi se da bi ova poseta mogla da bude prekretnica u našim bilateralnim odnosima i prilika da ponovo krenemo ispočetka”, rekao je Erdogan.\nAP ocenjuje da su i Turska i Rusija, države koje su nekada jedna drugu nazivale strateskim partnerima, pogođene razdorom uodnosima koji je trajao oko sedam meseci – ruska zabrana prodaje turističkih paket aranžmana za Tursku i embargo na uvoz poljoprivrednih proizvoda zadali su bolan udarac toj mediteranskoj zemlji, a i Moskva je platila cenu pošto su projekat ruskog gasovoda ka Turskoj i drugi unosni poslovi odloženi u stranu.\nUoči posete Rusiji, Erdogan je intervjuu TAS S-uoptužio Zapad da koristi duple standarde u odnosu i na Tursku gleda sa predrasudama.\n“Ovo će biti istorijska poseta, novi početak. Verujem da će razgovorima sa mojim prijateljem Vladimirom Putinom biti otvorena nova stranica u bilateralnim odnosima. Naše zemlje imaju mnogo toga da urade zajedno”, rekao je Erdogan za TAS S, a preneo Rojters.


Najmanje 19 osoba poginulo u nasilnim protestima u Iraku (VIDEO) – NovostiDana.rs\nŽivot u Iraku se vraća u normalu nakon sinoćnjeg sukoba snaga bezbednosti i demonstranata u kom je ubijeno najmanje 19 osoba.\nNasilje se desilo na ulicama glavnog grada, Bagdada kada su snage bezbednosti otvorile vatru na demonstrante u pokušaju da uguše proteste.\nOklopna vozila blokirala su pristup trgu Tahrir kojem demonstranti pokušavaju da se približe, a koji je od početka glavno mesto protesta.\nNajmanje 84 osobe ubijene su od početka demonstracija u Iraku. Protesti su počeli u utorak jer stanovnici ove zemlje bogate naftom traže radna mesta, suzbijanje korupcije i funkcionalne javne službe.


Vučić obećao sastanak ocu mladića poginulog u Namenskoj: Ne rade oni na manekenskoj pisti, već u fabrici oružja | Insajder\nVučić obećao sastanak ocu mladića poginulog u Namenskoj: Ne rade oni na manekenskoj pisti, već u fabrici oružja\nMilovan Milivojević, čiji je sin Milomir 2017. stradao u eksploziji u fabrici „Milan Blagojević – Namenska“ u Lučanima, iskoristio je posetu predsednika Aleksandra Vučića tom mestu da mu se obrati i zatraži pomoć, a predsednik ga je pozvao na razgovor u ponedeljak, u Predsedništvu Srbije, objavili su mediji.\nIako postoje brojni dokazi o tom da su u preduzeću prekršene brojne procedure bezbednosti na radu, tužilaštvo ni dve godine od nesreće nije podiglo optužnicu protiv odgovornih.\nMilivojević je sačekao Vučića u naselju Krstac u Lučanima i zatražio predsednikovu pomoć jer, kako je rekao, u prethodne dve godine niko u državi nije hteo da mu pomogne da dobije bilo kakav zvaničan dokument o smrti svog sina i da se utvrdi odgovornost za njegovu pogibiju.\n„Nemam problem ni da slušam najteže stvari ni na svoj ni na račun drugih ljudi i hoću da te saslušam jer se tebi dogodilo ono što ne bih poželeo nijednom čoveku. Ja ne moram da ti govorim jer je svakom normalnom čoveku teško i da te čuje i da te gleda“, naveo je Vučić nakon što je ocu poginulog radnika zakazao sastanak.\n"Ja ne mogu da prodam svog sina, kao što su ovde svi uradili", rekao je Milivojević i zatražio da se utvrdi ko je odgovoran za tu tragediju i zašto se nije vodilo računa o zaštiti i bezbednosti radnika.\n„Pa nije, oni ne rade na manekenskoj pisti, nego u fabrici baruta ili oružja“, rekao je Vućić.\n„Pa gde to ima? Za vreme rata ne poginu toliko“, konstatovao je Milojević.\n„Pa toliko nam je ljudi poginulo i pedesetih i šezdesetih i sedamdesetih...“, odgovorio je predsednik.\nPodsetimo, sredinom jula 2017. u fabrici „Milan Blagojević – Namenska“ ispred pogona za proizvodnju raketnih goriva, izbila je eksplozija nakon koje poginuli radnici Milomir Milivojević i Milojko Ignjatović. Do eksplozije i požara došlo je prilikom istovara kartonskih buradi sa tehnološkim otpadom baruta.\nMeđutim, iako postoje brojni dokazi koji govore u prilog tome da su prekršene procedure zaštite bezbednosti, kao i da sam objekat E-03 ispred koje se desila nesreća, a koji je bio u funkciji, nije imao upotrebnu dozvolu, Tužilaštvo dve godine od pogibije radnika nije podiglo optužnicu protiv odgovornih lica u ovom javnom preduzeću.\nInsajder je došao i do poverljivog izveštaja Ministarstva odbrane u kom se navodi čak 11 „mera, radnji i postupaka“ koji nisu u skladu sa važećim propisima. Uprkos tome, taj izveštaj „uopšte nije deo spisa Osnovnog javnog tužilaštva u Čačku“, potvrđeno je Insajderu u ovom tužilaštvu.\nVučić obećao da će sastanku prisustvovati i ministarka pravde\nMilojević se tokom razgovora sa predsednikom rasplakao i rekao da će mu doneti snimak razgovora od dva i po sata sa direktorom fabrike Milovanovićem, na kojem se čuje "kako nudi posao njegovoj supruzi i ćerki, a porodici stan".\nVučić je slušao Milivojevića i rekao da ga čeka u ponedeljak u Predsedništvu.\n"Tragedija tvoje porodice je užasna, ali te molim da ne govoriš da ti se kuća ugasila", dodao je Vučić.\nOn je rekao da će pozvati i ministarku pravde Nelu Kuburović da prisustvuje njihovom sastanku.\nSve okolnosti nesreće nakon koje su poginula dva radnika pogledajte u prilogu Insajdera.


Kampanja "Biram Srbiju" u Bajinoj Bašti - DRINA.INFO - Informativni portal zapadne Srbije i Podrinja\nU okviru kampanje “Biram Srbiju” Turističke organizacije Srbije, grupa beogradskih novinara ima ovih dana priliku da se uveri šta nudi destinacija Tara Drina Bajina Bašta. Delegacija Turisitičke organizacije Srbije predvođena je direktorkom Marijom Labović, a u Bajinoj Bašti su im domaćini TO „Tara-Drina“ i Nacionalni park „Tara“. Na poziv Turističke organizacije „Tara-Drina“ obilasku su se pridružili novinari iz dopisništva iz regiona i novinari iz Bajine Bašte.\nPromotivne aktivnosti usmerene su ka domaćim turistima kako bi se odlučili da odmor ili njegov deo provedu bajinobaštanskom kraju koji podrazumeva boravak u prelepoj prirodi, upoznavanje sa bogatim kulturno-istorijskim nasleđem, predstavljanje aktivnosti koje je moguće upražnjavati, uživanje u gastronomskoj ponudi i još mnogo toga. Prvog dana posete posle dočeka kod kućice na Drini novinari su posetili najveću srpsku destileriju BB Klekovaču, a zatim i čuvenu reku Vrelo u čijoj bilzini su i srednjevekovni steći koji se nalaze na UNESKO listi zaštićene kulturne baštine.\nTokom vožnje brodom Grizli na jezeru Perućac direktorka Turističke orgnizacije Srbije Marija Labović dala je izjavu novinarima o kampanji „Biram Srbiju“ kao i o razlozima zašto posetiti Bajinu Baštu tokom ove sezone. Direktor TO „Tara-Drina“ Dejan Mlađenović iskoristio je priliku i podsetio da ova organizacija ove godine proslavlja dve decenije postojanja i da je ovo samo jedan od segmenata u obeležavanju jubileja.\nPo završetku vožnje brodom delgacija se upitila na najpoznatiji srpski vidikovac Banjsku stenu, gde su novinari imali priliku da direktorki Turističke orgnaizacije Srbije postave dodatna pitanja o turzmu Srbije i planiranim aktivnostima. Ona je posebno istakla vidikovce na Tari ali je, pored Banjske stene, pozvala posetioce i da se zainteresuju i obiđu i druge manje poznate ali isto tako atraktivne tačke u Nacionalnom parku „Tara“.\nPosle Banjske stene, novinare je u Centru za posetioce NP „Tara“ Ranko Milanović upoznao sa izuzetnom florom i faunom ovog zaštićenog područja.\nZa današnji dan predviđena je šetnja Tarom, poseta vidikovcu Crnjeskovo i ergeli na Kaluđerskim barama, a zatim obilazak srednjevekovnog manastira Rače.\nBajina BaštaBiram SrbijuMarija LabovićTOSTuristička organiazcija Srbije


Državni sekretar Slovačke zahvalio Pokrajinskoj vladi na pomoći | Autonomija\nDržavni sekretar Slovačke zahvalio Pokrajinskoj vladi na pomoći\nPajtić: Nivo prava nacionalnih zajednica u Vojvodini je iznad onoga što su evropski standardi\nDržavni sekretar u Ministarstvu rada Slovačke Branislav Ondruš zahvalio je danas Pokrajinskoj vladi na podršci koja predstavnicima slovačke nacionalne zajednice omogućava očuvanje kulturnog i nacionalnog identiteta.\nOndruš je danas zajedno sa pokrajinskim premijerom Bojanom Pajtićem i predsednikom opštine Bački Petrovac Pavelom Marčokom otvorio obnovljeni Kulturni centar u Bačkom Petrovcu.\nPajtić je rekao da je nivo prava nacionalnih zajednica u Vojvodini iznad onoga što su evropski standardi.\n“Mi smo posvetili svoje godine života upravo očuvanju identiteta nacionalnih zajednica i sa ponosom možemo da kažemo da imamo šest službenih jezika, po čemu smo jedinstvena regija u Evropi”, kazao je Pajtić.\nU obnovu Kulturnog centra uloženo je više od sedam miliona dinara.\nSzS: Vlast pretvara Novi Sad u Frankenštajna\nNovaković (DS): Vlast polaže vence žrtvama Racije, a podiže spomenik dželatima


Partizan deklasirao Krku u Beogradu (VIDEO) | Burina.NET :: Novosti iz zemlje i sveta\nKošarkaši Partizana pobedili su Krku 87:55 (20:11, 19:19, 22:11, 26:14) u Beogradu u 15. kolu ABA lige....\nZvezda posle drame i produžetka srušila Partizan (VIDEO) RTV :: Sport (3 dana ) - Košarkaši Crvene zvezde u dramatičnom meču, posle produžetka, pobedili su večeras Partizan sa 106:101 (21:11, 15:24, 24:28, 25:22; 21:16) i poveli sa 1:0 u polufinalu plej-ofa ABA lige. ...\nOlujna bura srušila stablo na cestu\nTeška povreda Jusufa Nurkića\nZvezda posle drame i produžetka srušila Partizan RTV :: Sport (3 dana ) - Košarkaši Crvene zvezde u dramatičnom meču, posle produžetka, pobedili su večeras Partizan sa 106:101 (21:11, 15:24, 24:28, 25:22; 21:16) i poveli sa 1:0 u polufinalu plej-ofa ABA lige. ...\nDrama u derbiju, Zvezda povela protiv Partizana posle produžetka RTS :: Sport (3 dana ) - Crvena zvezda – Partizan 106:101. Košarkaši Crvene zvezde savladali su kao domaćini "večitog" rivala, posle produžetka, te poveli sa 1:0 u polufinalnoj seriji plej-ofa Jadranske lige. Drugi meč, na kojem...\nZVEZDA DOBILA ŠOKANTAN VEČITI DERBI: Crveno-beli pobedili Partizan posle velike drame i produžetka za vođstvo u polufinalnoj seriji (KURIR TV) Kurir :: Sport (3 dana ) - Košarkaši Crvene zvezde pobedili su Partizan posle produžetka u prvoj utakmici polufinalne serije plej-ofa ABA lige - 106:101 (21:11, 15:24, 24:28, 25:22, 21:16)....\nŽena koja je skrivala Snoudena dobila azil


Petrović: Bez usklađenog plana prijeti kriza duga\n09.03.2012. / 12:51\nBEOGRAD, Naredna Vlada Srbije bi na samom početku mandata morala da donese srednjoročni plan usklađivanja javne potrošnje sa ekonomskim mogućnostima zemlje, inače prijeti kriza duga, rekao je predsjednik Fiskalnog savjeta Srbije Pavle Petrović.\n“Bez toga nam prijeti kriza duga i onda bi se djelovalo u haotičnim uslovima”, rekao je Petrović za “Ekonometar” i naglasio da bi naredna vlada morala da izvrši fiskalno prilagođavanje na oko četiri odsto bruto društvenog proizvoda /BDP/ u naredne četiri godine.\nOn je rekao da su fiskalna pravila kao “crvene lampice koje se pale prije nego što tržište ošamari”, a da su se u Srbiji te lampice upalile i zbog budžetskog deficita i javnog duga.\nPrema njegovoj ocjeni, deficit u republičkoj kasi, koji je sada neznatno veći od dozvoljenog, bez dodatnog prilagođavanja lako bi mogao u ovoj godini da poraste i na preko pet odsto BDP-a.\n“Još je izraženiji problem javnog duga, koji je na kraju prošle godine dostigao 46,4 odsto BDP-a, što je iznad zakonske granice od 45 odsto”, naveo je Petrović.\nNa kraju ove godine, prema analizama Fiskalnog savjeta, javni dug će najvjerovatnije biti 51 odsto i nastaviti da raste, pa postoji opasnost da se na kraju 2015. godine poveća na zabrinjavajućih 60 odsto.\nOn je naveo da ne bi pravio paralele sa situacijom u Grčkoj, koja ima mnogo veće probleme od Srbije, već sa onim što se dešava u Mađarskoj ili Rumuniji koja je smanjila plate u javnom sektoru za 20 do 25 odsto i otpustila veliki broj radnika.\n“Ako buduća Vlada Srbije, ubrzo po konstituisanju, donese konkretne srednjoročne mjere može se ne samo spriječiti da dug eksplodira, već i da se ostvari smanjenje javnih rashoda sa 44 na 40 odsto u naredne četiri godine”, rekao je Petrović.\nAko se posmatraju zemlje u regionu, dodao je on, Bugarska ima najmanji javni dug, koji učestvuje u BDP-u sa 17,2 odsto, u Makedoniji 26,8 odsto, u Rumuniji 39 odsto, u BiH 41,2 odsto, u Crnoj Gori 43,4, Sloveniji 48,2 odsto, Hrvatskoj 50 odsto, a u Mađarskoj 78,6 odsto.\nTagovi: bdpdeficitfiskalni savjetkriza dugapavle petrovicvlada srbije


TEGELTIJA: Ne smanjuju se davanja građanima radi servisiranja duga | Banjaluka.net\n“Pozivam ga da navede samo jednu grupaciju u našem društvu kojoj su smanjena sredstva iz budžeta Srpske od 2012. godine naovamo. Da li su to borci, penzioneri…”, rekao je Tegeltija novinarima u holu Narodne skupštine.\n“Uveli smo i mjesečni borački dodatak koji je obuhvatio ogroman broj ljudi”, rekao je Tegeltija dodajući da se svake godine povećavaju osnovice za obračun boračkog dodatka i invalidnine.\n“Ovom odlukom samo mijenjamo strukturu našeg zaduživanja. Ova odluka nije nezakonita i ne proizvodi nikakvo negativno dejstvo za Srpsku”, rekao je Tegeltija.\nOn je dodao da je odluka Vlade da u 2018. godini obezbijedi sredstva na međunarodnom finansijskom tržištu kroz emisiju evroobveznica.\n“Nekoliko godina radimo na tome da naše obveznice iznesemo na međunarodno finansijsko tržište. Mislimo da smo pripreme priveli kraju i da ćemo to u ovoj godini uspješno uraditi. Smatraćemo ogromnim uspjehom Vlade ako to uspijemo uraditi u ovoj godini”, rekao je Tegeltija.\nOn je naveo da će pomenuti uspjeh biti vjetar u leđa svakoj budućoj Vladi Srpske, kao i za parlament Srpske.\n“Poslije našeg legitimisanja na međunarodnom finansijskom tržištu, svim drugim vladama i parlamentima biće lakše da izađu na to tržište”, naveo je Tegeltija.\nPrijedlogom odluke o dugoročnom zaduživanju Srpske za ovu godinu vrši se izmjena maksimalnog iznosa dugoročnog zaduživanja Srpske sa 477.000.000 KM na iznos do 540.126.000 KM.


Srbiju volimo - Uskoro snimanje filma "Bićemo prvaci sveta" o košarkaškim legendama\nUskoro snimanje filma "Bićemo prvaci sveta" o košarkaškim legendama\nProducent "Intermedija netvork", zaslužan za fudbalsku sagu "Montevideo", najavio je igrani film i televizijsku seriju posvećene košarci pod naslovom "Bićemo prvaci sveta", u režiji Darka Bajića.\nOvaj istorijski, sportski i biografski film prikazaće kako su četvorica vizionara - Nebojša Popović, Bora Stanković, Radomir Šaper i Aleksandar Nikolić od "sporta za žene" napravili najbolji kolektivni proizvod sa Balkana.\nNa početku, tinejdžeri Bora, Raša, Aca i Nebojša u okupiranom Beogradu (u vreme Drugog svetskog rata) zbližavaju se uz košarku, bez iskustva i novca, bez terena i prave košarkaške lopte.\nZa rad na ambicioznom projektu o košarkaškom sportu, za priču o tome kako smo ušli u istoriju svetske košarke, održavši obećanje da ćemo biti prvaci sveta i 1970. godine osvojili planetarno zlato u Ljubljani, kompanija "Intermedia Network" je dobila podršku svetske košarkaške organizacije FIBA.\nProjekat je inspirisan nastankom čuvene "Jugoslovenske škole košarke". Kroz dokumentarni film i seriju, igrani film i TV seriju, knjigu, monografiju i izložbu govori se o istoriji košarke u bivšoj Jugoslaviji i pionirskom poduhvatu prve generacije košarkaških velikana do konačnog ostvarenja njihove vizije.\nDokumentarac "Bili smo prvaci sveta" već je realizovan i premijerno prikazan na Evropskom prvenstvu u košarci prošle godine u Ljubljani, a u zgradi Gradske skupštine bila je postavljena foto izložba.\nZatim su svečanu beogradsku premijeru tog filma u Muzeju kinoteke svojim prisustvom su veličale košarkaške legende iz svih republika bivše Jugoslavije, koji su ujednio i akteri tog filmskog ostvarenja.\nU izdanju "Lagune" objavljena knjiga "Džez basket", posvećena pionirima jugoslovenske i srpske košarke, u kojoj autor, sportski novinar Aleksandra Miletić piše kako su se autsajderi iz poratnih ruševina uzdigli do svetskog trona i idola nacije.\nSledi snimanje igranog filma i TV serije "Bićemo prvaci sveta" reditelja Bajića. Za sada je poznato da će muziku raditi poznati kompozitor Vojislav Bubiša Simić u saradnji sa Kikijem Lesendrićem.\nPrvorazredni kulturni događaj koji se svake godine održava u Jagodini predstavljaju ''Dani komedije''. Od 20. do 27. marta svake godine u Jagodini se takmiče najbolje komedije u izvođenju pozorišta Srbije. Na završnoj svečanosti uručuju se statuete ''Jovanča Micić'' za najsmešniju predstavu i ''Ćurani'' za najbolje uloge i ...\nKako se pravi svirala!